pythainlp/thai-wiki-dataset-v4 huggingface dataset:
พรรคการต่อสู้อินโดนีเซียใหม่

พรรคอินโดนีเซียใหม่เพื่อการต่อสู้ (New Indonesia Party of Struggle; ภาษาอินโดนีเซีย: Partai Perjuangan Indonesia Baru) เป็นพรรคการเมืองในอินโดนีเซีย เมื่อก่อตั้งพรรคใช้ชื่อว่าพรรคพันธมิตรอินโดนีเซียใหม่ (ภาษาอินโดนีเซีย: Partai Perhimpunan Indonesia Baru) ผู้ก่อตั้งพรรคคือ ดร. ชะห์รีร นักเศรษฐศาสตร์ เป้าหมายของพรรคคือนักศึกษา และชนชั้นกลาง ในสุนทรพจน์เมื่อ 23 กันยายน พ.ศ. 2545 ชะห์รีรกล่าวว่าเขาต้องการตั้งพรรคการเมืองเพราะไม่พอใจกับสถานการณ์ทางการเมืองที่เต็มไปด้วยการฉ้อราษฎร์บังหลวง
ในการเลือกตั้ง พ.ศ. 2547 พรรคได้คะแนน 0.6% และไม่ได้รับเลือก พรรคจึงเปลี่ยนชื่อใหม่เป็นพรรคอินโดนีเซียใหม่เพื่อการต่อสู้ ดร. ชะห์รีรได้ลาออกจากหัวหน้าพรรคเพื่อเป็นที่ปรึกษาทางเศรษฐกิจของสุศีโล บัมบัง ยุดโดโยโนเมื่อ 11 เมษายน พ.ศ. 2550 ภรรยาของเขาคือ ดร. นูรมาลา การ์ตีนี ชะห์รีร ขึ้นเป็นหัวหน้าพรรคแทน ดร. ชะห์รีรผู้ก่อตั้งพรรคเสียชีวิตเมื่อ 28 กรกฎาคม พ.ศ. 2551 ที่สิงคโปร์ พรรคเข้าร่วมในการเลือกตั้ง พ.ศ. 2552 และไม่ได้รับการเลือกตั้ง
รายชื่อเมืองที่มีตึกระฟ้ามากที่สุดในโลก

นี่คือ รายชื่อเมืองที่มีตึกระฟ้ามากที่สุดในโลก
รายชื่อเมืองทั้งหมดโดยนับจากจำนวนตึกระฟ้าที่สร้างเสร็จสมบูรณ์แล้ว.
รายชื่อเมืองเหล่านี้นับจากจำนวนตึกที่สร้างเสร็จสมบูรณ์ โดยองค์กรนานาชาติส่วนใหญ่ เช่น สภาตึกสูงและที่อยู่อาศัยในเมือง (CTBUH) ซึ่งกำหนดให้ตึกระฟ้ามีความสูงเท่ากับหรือเกินกว่า 150 เมตร ขึ้นไป
ธนบูรณ์ เกษารัตน์

ธนบูรณ์ เกษารัตน์ ชื่อเล่น:ตั้ม (เกิดเมื่อ 21 กันยายน พ.ศ. 2536) เป็นนักฟุตบอลตำแหน่งกองกลางและกองหลังทีมชาติไทย ปัจจุบันลงเล่นให้กับการท่าเรือในไทยลีก และทีมชาติไทย
ประวัติ.
ธนบูรณ์เป็นชาวจังหวัดสมุทรปราการ ติดทีมชาติไทยครั้งแรกในรุ่นอายุไม่เกิน 20 ปี ทำการแข่งขันฟุตบอลเอเชียเยาวชนอายุไม่เกิน 19 ปีที่สหรัฐอาหรับเอมิเรตส์ ฝีเท้าการเล่นของธนบูรณ์เข้าตา แอนดรูว์ ออร์ด โค้ชผู้ฝึกสอน สโมสรฟุตบอลบีอีซี-เทโรศาสน ในขณะนั้น และถูกดันขึ้นชุดใหญ่ของ "มังกรไฟ" ในปี พ.ศ. 2555 ร่วมกับนักฟุตบอลรุ่นเดียวกัน เช่น เมสซี่เจ ชนาธิป สรงกระสินธ์ ต่อมาธนบูรณ์ได้ถูกเรียกติดทีมชาติไทยชุดใหญ่เป็นครั้งแรกในการคุมทีมนัดแรกของซิโก้ เกียรติศักดิ์ เสนาเมือง ในนัดกระชับมิตรที่ "ช้างศึก" สร้างประวัติศาสตร์บุกไปชนะทีมชาติจีนถึง 5-1 ในวันที่ 15 มิถุนายน พ.ศ. 2556 และเป็นตัวหลักในการแข่งขันซีเกมส์ 2013 ที่ประเทศพม่า ที่สามารถคว้าเหรียญทองมาได้สำเร็จเป็นครั้งแรกในรอบ 4 ปี, อันดับ 4 เอเชียนเกมส์ 2014 ที่ประเทศเกาหลีใต้ และในเอเอฟเอฟ ซูซูกิ คัพ 2014 ธนบูรณ์สามารถทำประตูแรกในทีมชาติชุดใหญ่ได้ในนัดที่ไทยพบกับเมียนมาร์ในเอเอฟเอฟ ซูซูกิ คัพ 2014 ผลคือไทยชนะไป 2-0 และในที่สุดก็คว้าแชมป์ได้สำเร็จเป็นครั้งแรกในรอบ 12 ปี รวมทั้งในปี พ.ศ. 2558 ก็สามารถคว้าอันดับ 2 คิงส์คัพ และในศึกปรีโอลิมปิกรอบคัดเลือก ก็สามารถพาทีมผ่านเข้ารอบสุดท้ายได้ ต่อเนื่องกับ ซีเกมส์ 2015 ซึ่งสามารถป้องกันเหรียญทองไว้ได้สำเร็จ และกลับมาเล่นให้ชุดใหญ่อีกครั้งในฟุตบอลโลก 2018 รอบคัดเลือก โซนเอเชีย – รอบที่ 2 จนสามารถผ่านเข้าสู่รอบที่ 3 ได้สำเร็จ
ในปี พ.ศ. 2559 ธนบูรณ์ได้จับมือเพื่อนร่วมทีมชาติอย่าง ชนาธิป สรงกระสินธ์ และ พีระพัฒน์ โน๊ตชัยยา ย้ายสโมสรมาเล่นร่วมกับเพื่อนร่วมทีมชาติอย่าง สารัช อยู่เย็น, ธีรศิลป์ แดงดา และ กวินทร์ ธรรมสัจจานันท์ ในสโมสรฟุตบอลเอสซีจี เมืองทอง ยูไนเต็ด ภายใต้การคุมทีมของ ธชตวัน ศรีปาน ด้วยสัญญายืมตัว 1 ปี และยังสามารถทำผลงานได้อย่างต่อเนื่องจนสามารถพาสโมสรคว้าแชมป์ไทยลีก 2559 และพาทีมชาติไทยชุดใหญ่คว้าแชมป์เอเอฟเอฟ ซูซูกิ คัพ 2016 ได้สำเร็จ
ในปี พ.ศ. 2560 ธนบูรณ์สร้างสถิติใหม่โดยการเป็นผู้เล่นที่มีค่าตัวที่แพงที่สุดในไทยลีก จากการย้ายสังกัดจากเอสซีจี เมืองทอง ยูไนเต็ด ไปยัง สิงห์ เชียงราย ยูไนเต็ด ที่จำนวน 50,000,000 บาท ซึ่งธนบูรณ์ยังคงรักษาฟอร์มได้ยังต่อเนื่อง จนกระทั่งเกมที่เชียงรายบุกไปชนะการท่าเรือ 2-1 ธนบูรณ์ถูกปะทะหนักในนาทีที่ 3 ทำให้ต้องถูกหามส่งโรงพยาบาลอย่างเร่งด่วน ซึ่งผลการตรวจระบุว่า ธนบูรณ์มีอาการเอ็นไขว้หน้า 2 เส้นและเอ็นด้านข้างขาด หมอนรองกระดูกฉีกขาด จำเป็นต้องเข้ารับการผ่าตัดหลังจากหายบวม ต้องพักยาวถึงครึ่งปี หมดสิทธิ์ช่วยต้นสังกัดและทีมชาติไทยตลอดปี พ.ศ. 2560
ในปี พ.ศ. 2562 ธนบูรณ์ย้ายสังกัดจากทีมสโมสรบีจี ปทุม ยูไนเต็ด ไปทีม สโมสรฟุตบอลการท่าเรือ หรือ สิงห์เจ้าท่า ภายใต้การบริหารทีมของ มาดามแป้ง นวลพรรณ ล่ำซำ โดยมีการเปิดเผยค่าตัวอยู่ที่ประมาณ 20 ล้านบาท
รายชื่อผลงานวิดีโอของที-อารา

รายชื่อผลงานวิดีโอของเกิร์ลกรุปจากเกาหลีใต้ ที-อารา  ประกอบด้วย 56 มิวสิกวิดีโอ, 7 อัลบั้มวิดีโอ, 7 เรียลลิตีทางโทรทัศน์ และ 15 โฆษณา ในปี ค.ศ. 2011 ที-อารา ได้รับรางวัลมิวสิกวิดีโอยอดเยี่ยมจากเมลอนมิวสิคอวอร์ด ครั้งที่ 3 เป็นอันดับที่หนึ่งของปีในเพลง "โรลีโพลี" ในปีเดียวกันพวกเธอได้รับรางวัล ท็อปซีเอฟโมเดลอวอร์ด และรางวัลโฆษณาอีกมากมาย
แพนด้าฉินหลิ่ง

แพนด้าฉินหลิ่ง (พินอิน: "Qínlǐng dà xióngmāo"; ชื่อวิทยาศาสตร์: "Ailuropoda melanoleuca qinlingensis") เป็นชนิดย่อยของแพนด้ายักษ์ ("A. melanoleuca") ชนิดหนึ่ง 
แพนด้าฉินหลิ่ง ถูกค้นพบตั้งแต่ทศวรรษที่ 60 แต่ได้รับการยอมรับให้เป็นชนิดย่อยในปี ค.ศ. 2005 มีความแตกต่างจากแพนด้ายักษ์ทั่วไป ("A. melanoleuca melanoleuca") คือ มีขนาดลำตัวเล็กกว่า มีกะโหลกเล็กกว่า และมีขนสีน้ำตาลอ่อน แต่มีฟันกรามขนาดใหญ่ อาศัยอยู่เฉพาะในเขตภูเขาสูง ในระดับความสูงประมาณ 1,300–3,000 เมตร (4,300–9,800 ฟุต) ของเทือกเขาฉิ่นหลิง ในมณฑลส่านซี ทางภาคเหนือของจีน คาดว่ามีปริมาณแพนด้าฉินหลิ่งในธรรมชาติราว 200–300 ตัว
แพนด้าฉินหลิ่ง ตัวแรกในที่เลี้ยงมีชื่อว่า ตันตัน (丹丹) เป็นแพนด้าเพศเมีย ถูกพบเมื่อปี ค.ศ. 1985 ถูกเลี้ยงไว้ในสวนสัตว์ซีอาน และได้ถูกจับคู่ผสมพันธุ์กับแพนด้ายักษ์ทั่วไป มีลูกออกมาทั้ังหมด 3 ตัว ทุกตัวมีขนสีปกติหมด ในปี ค.ศ. 2000 ตันตัน ได้ตายลงจากโรคมะเร็ง
โดยเชื่อว่าเหตุที่มีขนสีน้ำตาลอ่อนและมีลำตัวที่เล็กกว่าแพนด้ายักษ์ทั่วไป เนื่องจากผสมกันเองในสายเลือดใกล้ชิด ในพื้นที่จำกัด และอาจมีการเปลี่ยนแปลงได้อีกต่อไปในอนาคต
พัก ชิน-ฮเย

พัก ชิน-ฮเย (เกิด 18 กุมภาพันธ์ ค.ศ. 1990) เป็นนักแสดงและนักร้องชาวเกาหลีใต้ เธอได้รับการยอมรับจากการแสดงในละครโทรทัศน์เรื่อง "ฝากรักไว้ที่ปลายฟ้า" (2003), "สุดปลายฟ้า สัญญารักนิรันดร์" (2006) รวมถึงภาพยนตร์เรื่อง "ปาฏิหาริย์ห้องขังหมายเลข 7" (2013) ซึ่งกลายเป็นหนึ่งในภาพยนตร์เกาหลีที่ทำรายได้สูงสุดตลอดกาล นอกจากนั้นยังได้รับการยอมรับจากการแสดงในละครอีกหลายเรื่องได้แก่ "หล่อน่ารักกับซูปเปอร์สตาร์น่าเลิฟ" (2009), "วุ่นรักทายาทพันล้าน" (2013), "พิน็อกคิโอ รักนี้หัวใจไม่โกหก" (2014–15), "ตรวจใจเธอให้เจอรัก" (2016), "อาลัมบรา มายาพิศวง" (2018–19) และ "รหัสลับข้ามเวลา" (2021)
พักอยู่อันดับที่ 33 ในรายชื่อ "ผู้ทรงอิทธิพลในเกาหลี" จัดโดยนิตยสาร"ฟอบส์" ใน ค.ศ. 2015 อันดับที่ 12 ใน ค.ศ. 2017 และอันดับที่ 40 ใน ค.ศ. 2021
ชีวิตช่วงแรกและการศึกษา.
พัก ชิน-ฮเย เกิดเมื่อวันที่ 18 กุมภาพันธ์ ค.ศ. 1990 ณ เมืองควังจู ประเทศเกาหลีใต้ ก่อนย้ายมาเติบโตในเขตซงพา โซล เธอมีพี่ชายหนึ่งคนชื่อ พัก ชิน-ว็อน เป็นนักกีตาร์และนักแต่งเพลง พักปรากฏตัวครั้งแรกในมิวสิกวิดีโอเพลง "Flower" ของอี ซึง-ฮวัน จากนั้นเธอเริ่มฝึกร้องเพลง เต้นรำ และการแสดง
หลังจบการศึกษาจากโรงเรียนมัธยมสตรีย็องพา พักศึกษาต่อที่มหาวิทยาลัยจุงอัง สาขาภาพยนตร์และการละครเป็นเวลา 8 ปี ก่อนสำเร็จการศึกษาในเดือนกุมภาพันธ์ ค.ศ. 2016
ชีวิตส่วนตัว.
ในวันที่ 7 มีนาคม ค.ศ. 2018 มีการยืนยันว่าพักกำลังคบหากับนักแสดง ชเว แท-จุน ตั้งแต่ปลาย ค.ศ. 2017
ในวันที่ 23 พฤศจิกายน ค.ศ. 2021 มีการประกาศว่าพักกำลังตั้งครรภ์และกำลังเตรียมสมรสกับชเว ทั้งคู่สมรสกันในวันที่ 22 มกราคม ค.ศ. 2022 ต่อหน้าเพื่อนและครอบครัว ณ โบสถ์คริสตจักร ในโซล
ดีแม็กเอเชีย

ดีแม็กเอเชีย  คือช่องรายการโทรทัศน์สัญชาติสิงคโปร์ ที่ออกอากาศรายการประเภทสารคดี ซึ่งในประเทศไทยสามารถรับชมผ่าน ทรูวิชั่นส์ ในแพ็คเกจตามสั่ง ช่องที่ 565 ในระบบดิจิตอล
พระมหาคณาจารย์จีนธรรมสมาธิวัตร (โพธิ์แจ้ง)

พระมหาคณาจารย์จีนธรรมสมาธิวัตร นามฉายา โพธิ์แจ้ง (สำเนียงจีนกลางออกเสียงว่า "ผู่จิ้ง") อดีตเจ้าคณะใหญ่คณะสงฆ์จีนนิกายแห่งประเทศไทย อดีตเจ้าอาวาสวัดมังกรกมลาวาส และอดีตเจ้าอาวาสผู้ก่อตั้งวัดโพธิ์เย็น (จีนนิกาย) และวัดโพธิ์แมนคุณาราม
ประวัติ.
กำเนิด.
พระมหาคณาจารย์จีนธรรมสมาธิวัตร มีนามเดิมว่าอึ้ง ธง เกิดในครอบครัวขุนนาง เมื่อวันที่ 16 เดือน 6 ปืขาล ตามปฏิทินจีน ตรงกับปี พ.ศ. 2444 เมืองแต้จิ๋ว มณฑลกวางตุ้ง ประเทศจีน บิดาของท่านถึงแก่กรรมตั้งแต่ท่านยังเยาว์ นางจางไทมารดาของท่านได้อบรมเลี้ยงดูท่านต่อมา เมื่อเรียนจบชั้นมัธยมศึกษา ท่านเข้ารับราชการเป็นทหาร คนสนิทของประธานาธิบดีเจียง ไคเชก ต่อมาท่านเกิดเบื่อหน่ายทางโลกจึงตัดสินใจออกจากราชการในปี พ.ศ. 2470 จากนั้นจึงตัดสินใจเดินทางมาศึกษาและปฏิบัติธรรมในประเทศไทย
อุปสมบทและศึกษาพระธรรม.
ท่านบรรพชาเมื่อวันที่ 16 มีนาคม พ.ศ. 2471 ณ สำนักสงฆ์ถ้ำประทุน (เช็งจุ้ยยี่) อำเภอพระพุทธบาท จังหวัดสระบุรี โดยมีพระอาจารย์หล่งง้วนได้เป็นพระอุปัชฌาย์ ได้รับฉายาว่า “โพธิ์แจ้ง” ท่านฝึกปฏิบัติกรรมฐานที่สำนักนั้นจนแตกฉาน และรักษาพระวินัยอย่างเคร่งครัด นอกจากนี้ยังช่วยรักษาประชาชนที่ป่วยไข้โดยใช้วิชาสมุนไพรตามที่เคยร่ำเรียนมา
พ.ศ. 2477 ท่านเดินทางไปประเทศจีน และได้อุปสมบทเมื่อวันที่ 8 พฤษภาคม ศกนั้น ณ วัดฮุ่ยกือยี่ มณฑลกังโซว มีพระคณาจารย์กวงย๊วกเป็นพระอุปัชฌาย์ ศึกษาพระปริยัติธรรมอยู่ 2 ปีจึงเดินทางกลับประเทศไทย
พ.ศ. 2484 ท่านเดินทางไปทิเบตเพื่อศึกษาวัชรยานกับนอรา รินโปเช (Nora Rinpoche) หรือ Gara Lama Sonam Rabten และได้รับอภิเษกเป็นวัชรธราจารย์ แล้วเดินทางกลับประเทศไทยในปี พ.ศ. 2490
พ.ศ. 2491 เดินทางไปประเทศจีนและศึกษาในนิกายวินัยกับพระปรมัตตาจารย์เมี่ยวยิ้ว ซึ่งเป็นสังฆปริณายกรูปที่ 18 และได้รับแต่งตั้งเป็นสังฆปริณายกรูปที่ 19 ของนิกาย แล้วเดินทางกลับไทยในปี พ.ศ. 2493
มรณภาพ.
พระมหาคณาจารย์จีนธรรมสมาธิวัตร อาพาธด้วยโรคโลหิตอุดตันในสมอง ถึงมรณภาพ ณ โรงพยาบาลธนบุรี เมื่อวันพฤหัสบดีที่ 25 กันยายน พ.ศ. 2529 เวลา 7.30 น. สิริอายุได้ 85 ปี 5 เดือน 11 วัน พรรษา 61 ได้รับพระราชทานโกศโถ ฉัตรเบญจาตั้งประดับ รับศพในพระบรมราชานุเคราะห์ 3 วัน มีพระพิธีธรรมสวดพระอภิธรรมกำหนด 3 คืน และบำเพ็ญพระราชกุศล 7 วันพระราชทาน ต่อมาวันเสาร์ที่ 20 ธันวาคม ศกนั้น พระบาทสมเด็จพระปรมินทรมหาภูมิพลอดุลยเดชโปรดเกล้าฯ พระราชทานเลื่อนชั้นเกียรติยศศพเป็นโกศแปดเหลี่ยม (เสมอพระราชาคณะเจ้าคณะรอง ชั้นหิรัญบัฏ)
วันพุธที่ 24 ธันวาคม พ.ศ. 2529 เวลา 16.00 น. สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร เสด็จฯ แทนพระองค์ ไปพระราชทานดินบรรจุศพพระมหาคณาจารย์จีนธรรมสมาธิวัตร ณ สถูปเจดีย์วัดโพธิ์แมนคุณาราม
ดิสคัฟเวอรีเอเชีย

ดิสคัฟเวอรี เอเชีย  หรือเดิมเรียกว่า ดิสคัฟเวอรี เอชดี เวิลด์  เป็นช่องโทรทัศน์ผ่านระบบดาวเทียมและเคเบิลทีวีที่ออกอากาศในเอเชียแปซิฟิก ซึ่งในประเทศไทยสามารถรับชมผ่าน ทรูวิชั่นส์ ในแพ็คเกจแพลทินัม และ โกลด์ เอชดีช่องที่ 155 และ 555 ในระบบดิจิตอลทั้งระบบเคเบิลใยแก้วและจานดาวเทียม โดยออกอากาศในระบบเสียง 2 ภาษา (ไทย-ซาวด์แทร็ค)
ทีแอลซีเอเชีย

ทีแอลซีเอเชีย  คือช่องรายการโทรทัศน์ที่ออกอากาศรายการประเภทสารคดีที่มีเครือข่ายในเอเชียตะวันออกเฉียงใต้ แต่ก่อนรู้จักในชื่อดิสคัฟเวอรีทราเวลแอนด์ลีฟวิง โดยในประเทศไทยสามารถรับชมผ่าน ทรูวิชั่นส์ ช่องที่ 160 และ 566 ในระบบดิจิตอลความคมชัดสูง (สำหรับสมาชิกในระบบเคเบิ้ลใยแก้ว) และช่องที่ 566 ในระบบดิจิตอลความคมชัดมาตรฐาน (สำหรับสมาชิกในระบบจานดาวเทียม) เฉพาะสมาชิกตั้งแต่ แฮปปี้ แฟมิลี่ เอชดี แพ็กเกจ ขึ้นไป
ชื่นชีวานาวี

ชื่นชีวานาวี เป็นนวนิยายของ กาญจนา นาคนันทน์ ถูกนำมาสร้างเป็นภาพยนตร์และละครโทรทัศน์แล้วหลายครั้ง โดยถูกนำมาสร้างครั้งแรกในรูปแบบภาพยนตร์ 35 มม. ในปี พ.ศ. 2520 นำแสดงโดย ไพโรจน์ สังวริบุตร, มยุรา ธนะบุตร และต่อมาถูกนำมาสร้างเป็นละครโทรทัศน์อีก 4 ครั้ง ทางสถานีวิทยุโทรทัศน์กองทัพบกช่อง 5 ในปี พ.ศ. 2523 ทางสถานีวิทยุโทรทัศน์ไทยทีวีสีช่อง 3 ในปี พ.ศ. 2535, พ.ศ. 2542 และ พ.ศ. 2554
โมฮัมเหม็ด อับดุลลาฮี โมฮัมเหม็ด

โมฮัมเหม็ด อับดุลลาฮี โมฮัมเหม็ด "ฟารมาโจ"  (เกิด 11 มีนาคม พ.ศ. 2505 ที่ โมกาดิชู ประเทศโซมาเลีย) เป็นนักการทูต ศาสตราจารย์ และนักการเมืองชาวโซมาเลีย เขาเคยดำรงตำแหน่งประธานาธิบดีโซมาเลียในช่วง พ.ศ. 2560 – 2565 นายกรัฐมนตรีโซมาเลียในช่วง พ.ศ. 2553 – 2554 เคยดำรงตำแหน่งเอกอัครราชทูตโซมาเลียประจำสหรัฐอเมริกาในช่วง พ.ศ. 2528 - พ.ศ. 2532 และเป็นผู้ก่อตั้งและเลขาธิการพรรคทาโย
ดิสคัฟเวอรีไซแอ็นซ์เอเชีย

ดิสคัฟเวอรีไซแอ็นซ์เอเชีย  คือช่องรายการโทรทัศน์สารคดี ซึ่งรายการต่างๆ ในช่องนี้จะเน้นเรื่องราวเกี่ยวกับวิทยาศาสตร์และเทคโนโลยีที่สนุกและเข้าใจง่าย ตั้งแต่วิทยาศาสตร์ในอดีต, ปัจจุบัน จนถึงวิทยาการล้ำยุคในอนาคต ในประเทศไทยสามารถรับชมผ่าน ทรูวิชั่นส์ ในแพ็คเกจตามสั่ง ช่องที่ 563 ในระบบดิจิตอล
พรรคทาโย

พรรคทาโย  เป็นพรรคการเมืองในประเทศโซมาเลีย ก่อตั้งขึ้นเมื่อตั้นปีพ.ศ. 2555 โดยโมฮัมเหม็ด อับดุลลาฮี โมฮัมเหม็ด อดีตนายกรัฐมนตรีโซมาเลีย ปัจจุบันพรรคทาโยมี มัรยัม กาซิมอดีตรัฐมนตรีว่าการกระทรวงกิจการสตรีในรัฐบาลของโมฮัมเหม็ด เป็นประธานพรรค โดยมีโมฮัมเหม็ด อับดุลลาฮี โมฮัมเหม็ด เป็นเลขาธิการพรรค
มูดีส์

มูดีส์อินเวสเตอส์เซอร์วิส  มักเรียกเป็น มูดีส์ เป็นธุรกิจจัดอันดับเครดิตพันธบัตรของบริษัทมูดีส์ เป็นสายธุรกิจแต่เดิมและชื่อเดิมของบริษัท มูดีส์อินเวสเตอส์เซอร์วิสจัดหาการวิจัยการเงินระหว่างประเทศเรื่องพันธบัตรที่ออกโดยหน่วยธุรกิจและรัฐบาล และจัดเป็นหนึ่งในสามสำนักจัดอันดับเครดิตบิ๊กธรี (Big Three) ร่วมกับสแตนดาร์ดแอนด์พัวส์และฟิชกรุ๊ป
ว่านมหาบัว

ว่านมหาบัว ชื่อวิทยาศาสตร์: "Crinum moorei" อยู่ในวงศ์ Amaryllidaceae เป็นไม้ล้มลุก มีลำต้นและหัวใต้ดินแบบหัวหอม ใบเดี่ยวรูปหอก แผ่นใบหนา ดอกช่อ สีขาว มีกลิ่นหอมอ่อน ๆ ใช้เป็นไม้ประดับ
อับดิวาฮิด อิลมี กอนเจห์

อับดิวาฮิด อิลมี กอนเจห์  เป็นนักการเมืองชาวโซมาเลีย ตั้งแต่เดือนกันยายนถึงเดือนตุลาคมปี พ.ศ. 2553 เขาได้ทำหน้าที่รักษาการนายกรัฐมนตรีโซมาเลีย ซึ่งเขาได้ทำหน้าที่ต่อจากโอมาร์ อับดีราซิด อาลี ชาร์มาร์กี ก่อนจะมีการแต่งตั้ง กอนเจห์ได้ดำรงตำแหน่งรองนายกรัฐมนตรีและรัฐมนตรีว่าการกระทรวงคมนาคม
ในกลางปีพ.ศ. 2555 กอนเจห์ได้ลงสมัครรับเลือกตั้งในการเลือกตั้งประธานาธิบดีโซมาเลีย ค.ศ. 2012
ตานเสี้ยน

ตานเสี้ยน ชื่อวิทยาศาสตร์: "Xantolis siamensis" เป็นไม้ยืนต้นขนาดเล็กในวงศ์ Sapotaceae แตกกิ่งจำนวนมาก กิ่งขนาดเล็กและเหนียว เป็นไม้ผลัดใบ ใบเดี่ยว ดอกช่อ สีขาวนวล กลิ่นหอม โคนกลีบดอกเชื่อมติดกันเป็นสองชั้น ชั้นละ 5 กลีบ ออกดอกเดือนธันวาคม – มกราคม ผลแก่เดือนมีนาคม – มิถุนายน พบในภาคกลางและภาคตะวันตกของไทย พบครั้งแรกในประเทศไทยเมื่อ 2 มกราคม พ.ศ. 2469 โดยหมอคาร์ ชาวไอริช ที่จังหวัดกาญจนบุรี ชื่อสปีชีส์ตั้งเป็นเกียรติแก่ประเทศไทย
โรงเรียนสารสาสน์วิเทศล้านนา

โรงเรียนสารสาสน์วิเทศล้านนา โรงเรียนลำดับที่ 26 ของกลุ่มโรงเรียนในเครือสารสาสน์ เป็นโรงเรียนที่จัดสอนในระบบสองภาษา ก่อตั้งเมื่อปี พ.ศ. 2553 (ค.ศ. 2010) ก่อตั้งโดย อาจารย์พิบูลย์ และ อาจารย์เพ็ญศรี ยงค์กมล เปิดทำการเรียนการสอนในหลักสูตรสองภาษาและหลักสูตรสามัญ ตั้งแต่ชั้น KG.1 - G.9 และ เตรียมอนุบาล - ม.3 ตั้งอยู่บนเนื้อที่ 30 ไร่ และอาคารเรียน 3 หลัง
ประวัติ.
โรงเรียนสารสาสน์วิเทศล้านนา เป็นโรงเรียนลำดับที่ 26 ของกลุ่มโรงเรียนในเครือสารสาสน์ที่เปิดทำการเรียนการสอนด้วยหลักสูตรสองภาษาและหลักสูตรสามัญ ก่อตั้งเมื่อปี พ.ศ. 2553 (ค.ศ. 2010) ก่อตั้งโดยอาจารย์พิบูลย์ และอาจารย์เพ็ญศรี ยงค์กมล กลุ่มโรงเรียนในเครือสารสาสน์จัดหลักสูตรการเรียนการสอนตามหลักสูตรกระทรวงศึกษาธิการโดยใช้ภาษาอังกฤษเป็นสื่อการเรียนการสอน (Bilingual Program) หลักสูตรนี้ได้เน้นให้มีบรรยากาศการเรียนการสอนที่มุ่งให้เด็กเป็นสำคัญ ให้นักเรียนได้เรียนรู้จากประสบการณ์ตรงด้วยตนเองและสนุกกับการเรียน มีความคิดริเริ่มสร้างสรรค์ ตลอดทั้งยังปลูกฝังผู้เรียนเป็นผู้ที่มีความรู้ ความสามารถ มีทักษะในการใช้ภาษาอังกฤษในการสื่อสารควบคู่กับการมีความรู้ ความสามารถในการใช้ภาษาไทยเป็นอย่างดี อันจะเป็นกำลังสำคัญในการพัฒนาสังคม เศรษฐกิจและประเทศชาติต่อไปในอนาคต 
โรงเรียนสารสาสน์วิเทศล้านนา ตั้งอยู่บนเนื้อที่ 30 ไร่ เปิดทำการเรียนการสอนในปี 2553 แผนกสองภาษา (Bilingual Program) เปิดทำการเรียนการสอนตั้งแต่ชั้น KG.1 - G.9 สำหรับแผนกสามัญ (Bilingual Program) เปิดสอนระดับชั้นอนุบาล 1 – มัธยมศึกษาปีที่ 3 และโครงการจัดการเรียนการสอนตามหลักสูตร มีอาคารเรียนทั้งหมด 3 หลังคือ 
อีกทั้งยังมีสระว่ายน้ำ สนามกีฬา และลานกิจกรรมต่าง ๆ 
หลักสูตร.
หลักสูตรการเรียนการสอนของโรงเรียนพัฒนาตามหลักสูตรการศึกษาขั้นพื้นฐานของกระทรวงศึกษาธิการ เพื่อพัฒนาทักษะ ความรู้ ความสามารถ คุณธรรมและทักษะการวิเคราะห์ของนักเรียน วิชาพื้นฐาน 8 วิชา ทำการสอนเป็นภาษาไทยโดยครูไทยซึ่งจบการศึกษาระดับปริญญาตรี และปริญญาโท อีกทั้งวิชาหลัก 4 วิชา รวมทั้งศิลปะ พลศึกษา และสุขศึกษา ทำการเรียนการสอนเป็นภาษาอังกฤษโดยครูต่างชาติจากเจ้าของภาษา เพื่อเสริมสร้างความสามารถทางด้านภาษาอังกฤษของนักเรียน 
อาคาร.
โรงเรียนสารสาสน์วิเทศล้านนา ตั้งอยู่บนเนื้อที่ 30 ไร่ มีอาคารประกอบการ 2 หลัง สวนหย่อม สนามฟุตบอล สนามกรีฑา สนามเทนนิส โรงอาหาร สระว่ายน้ำ หอประชุม 2 หลัง หอพักครู ลานจอดรถและอาคารเรียนทั้งหมด 3 หลัง ได้แก่
เจ็บแค่ไหนก็ยังรักอยู่

"เจ็บแค่ไหนก็ยังรักอยู่" เป็นซิงเกิลของเยสเซอร์เดส์ และ ฟิล์ม บงกช ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย ธีระปริญญ์ รัตนบุตร ออกจำหน่ายในวันที่ 9 เมษายน พ.ศ. 2557 และเป็นเพลงประกอบละครเรื่อง "อย่าลืมฉัน"
การตอบรับ.
เพลง "เจ็บแค่ไหนก็ยังรักอยู่" ได้ติดชาร์ตอันดับสูงสุด 2 ใน 100 ของชาร์ตหมวดเพลง GMM Gmember Chart Song Top 100 ประจำวันที่ 7 เมษายน พ.ศ. 2557 จากเว็บไซต์ Gmember และติดอันดับสูงสุด 17 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 5 กรกฎาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เวอร์ชันฟิล์ม บงกช.
"เจ็บแค่ไหนก็ยังรักอยู่" เวอร์ชันของ ฟิล์ม บงกช เป็นซิงเกิลและเพลงประกอบละครเรื่อง "อย่าลืมฉัน" ในปี พ.ศ. 2557 เช่นเดียวกัน ออกจำหน่ายในวันที่ 7 พฤษภาคม พ.ศ. 2557
ชีสิว

จอสิว  เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊กจอสิว เป็นชาวเมืองก่วนผิง มณฑลเหอเป่ย มีความรู้ความคิดสูง ชำนาญในพิชัยสงคราม ซื่อสัตย์สุจริต เป็นที่ปรึกษาของอ้วนเสี้ยว เมื่ออ้วนเสี้ยวจะยกทัพไปรบกับโจโฉที่กัวต๋อ (กวนตู้) ซึ่งเป็นคราวปราชัยอย่างย่อยยับ จอสิวได้ทัดทานไว้เช่นเดียวกับเตียนฮอง และยังได้แนะนำให้อ้วนเสี้ยวใช้ยุทธวิธีถ่วงการรบ เพราะรู้ว่าเสบียงอาหารของกองทัพโจโฉมีน้อย อ้วยเสี้ยวโกรธ หาว่าจอสิวแนะนำไม่เข้าเรื่อง จึงให้เอาตัวจอสิวจำขังไว้ เสร็จศึกจะฆ่าพร้อมด้วยเตียนฮอง ระหว่างถูกขัง จอสิวเห็นดาววิปริต อันตรายจะเกิดแก่อ้วนเสี้ยว สู้ปลุกให้อ้วนเสี้ยวลุกขึ้นระวังคลังเสบียงที่อัวเจ๋า อ้วนเสี้ยวไม่เชื่อ สั่งให้เอาตัวผู้คุมไปประหารชีวิตฐานปล่อยจอสิวออกมาแล้วขังจอสิวไว้ต่อไป ครั้งอ้วนเสี้ยวแตกทัพกลับไปแล้ว โจโฉปลดปล่อยจอสิวออกมา และเกลี้ยกล่อมเอาไว้เป็นพวก จอสิวไม่ยอม ด่าโจโฉต่างๆนานา โจโฉไม่โกรธ ให้แต่งโต๊ะเลี้ยงจอสิวเป็นอันดี พอตกกลางคืน จอสิวลักม้าตัวหนึ่ง จะหนีไปหาอ้วนเสี้ยว ทหารโจโฉจับตัวได้ โจโฉจึงสั่งให้ประหารชีวิต แล้วให้ฝังศพไว้ริมแม่น้ำเหลืองและให้จารึกบนศิลาสดุดีความซื่อตรงจงรัก ภักดีต่อนายของจอสิวเป็นอันมาก
กรดแล็กติก

กรดแล็กติก หรือ กรดน้ำนม เป็นสารประกอบเคมีซึ่งมีบทบาทในกระบวนการทางชีวเคมีหลายอย่าง แยกได้ครั้งแรกเมื่อ ค.ศ. 1870 โดยคาร์ล วิลเฮล์ม ชีลเลอ นักเคมีชาวสวีเดน กรดแล็กติกเป็นกรดคาร์บอกซิลิกมีสูตรเคมี C2H4OHCOOH มีหมู่ไฮดรอกซิลติดกับหมู่คาร์บอกซิล ทำให้เป็นกรดแอลฟาไฮดร็อกซี (AHA)
ในสารละลาย สามารถเสียโปรตอนจากหมู่คาร์บ็อกซิล ทำให้ได้ไอออนแล็กเตต CH3CH(OH)COO− pKa น้อยกว่า 1 หน่วยเมื่อเทียบกับกรดแอซิติก หมายความว่า กรดแล็กติกเสียโปรตอนได้ง่ายกว่ากรดแอซิติกสิบเท่า ความเป็นกรดที่สูงกว่านี้เป็นผลจากสะพานไฮโดรเจนในโมเลกุลระหว่างหมู่แอลฟาไฮดร็อกซิลกับหมู่คาร์บ็อกซิเลต ทำให้หมู่คาร์บ็อกซิเลตดึงดูดโปรตอนของมันได้เข้มน้อยลง
สโมสรฟุตบอลชลบุรีในฤดูกาล 2558

ฤดูกาล 2558 เป็นฤดูกาลที่ 10 ของชลบุรี เอฟซีในไทยพรีเมียร์ลีก
ไทยพรีเมียร์ลีก.
ตารางอันดับ
การซื้อขาย.
ตลาดซื้อขายฟุตบอลไทยเปิดตลาด
รอบแรกวันที่ 6 พฤศจิกายน 2557 ถึง 28 มกราคม 2558 
รอบสองวันที่ 3 มิถุนายน 2558 ถึง 30 กรกฎาคม 2558
ข้อมูล ณ วันที่ 29 มกราคม 2558
พรรคอิสระ (พ.ศ. 2512)

พรรคอิสระ  พรรคการเมืองไทยที่ได้จดทะเบียนก่อตั้งตามพระราชบัญญัติพรรคการเมือง พ.ศ. 2511 เป็นลำดับที่ 13/2512
ประวัติ.
พรรคอิสระได้ยื่นจดทะเบียนก่อตั้งพรรคต่อนายพ่วง สุวรรณรัฐ ปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 15 เมษายน พ.ศ. 2512 โดยมีโกศล ไกรฤกษ์เป็นหัวหน้าพรรค บุญธรรม ชุมดวง เป็นเลขาธิการพรรค ส่วนบุญเลิศ ชินวัตร และ สมพงษ์ อยู่หุ่น เป็นรองหัวหน้าพรรค
โดยมีคณะกรรมการบริหารพรรคชุดแรก ประกอบด้วย
การเลือกตั้ง.
พรรคอิสระ ได้รวบรวมผู้ที่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จำนวน 17 ที่นั่ง ได้แก่
ยุบพรรค.
พรรคอิสระถูกยุบพร้อมกับพรรคการเมืองอื่น ๆ เมื่อวันที่ 17 พฤศจิกายน 2514 ตามคำสั่งคณะปฏิวัติที่มีจอมพล ถนอม กิตติขจร เป็นหัวหน้าคณะ ประกาศของคณะปฏิวัติ ฉบับที่ 9 มีผลให้บรรดาพรรคการเมืองที่มีอยู่เป็นอันสิ้นสุดลง
ไทยป็อป

ไทยป็อป (Thai pop) หรือ ที-ป็อป (T–pop) เป็นแนวเพลงป๊อปที่ขับร้องด้วยภาษาไทยเกิดขึ้นในช่วงทศวรรษที่ 1970–80 ซึ่งเป็นที่รู้จักในชื่อ เพลงสตริง ก่อนที่จะได้รับความนิยมในช่วงทศวรรษที่ 1990 และกลายเป็นแนวเพลงหลักของวงการเพลงไทยตั้งแต่นั้นเป็นต้นมา คำนี้มีความหมายกว้างมาก เพราะสามารถครอบคลุมถึงดนตรีร็อคไทย เพลงแดนซ์ แร็พ และเพลงป็อปที่ได้รับอิทธิพลจากตะวันตกโดยทั่วไป แม้ว่าจะไม่รวมเพลงโฟล์คและเพลงที่ได้รับอิทธิพลจากเพลงร็อคอย่างเพลงเพื่อชีวิต
ไทยป๊อป หรือเพลงสตริงมีต้นกำเนิดจากวงดนตรีอาร์แอนด์บีและเซิรฟร็อกอเมริกันเซ่น เดอะเวนเจอส์ (The Ventures) และ ดิก เดล, แนวเพลงเอ็กโซติกา (Exotica), ร็อกอะบิลลี (rockabilly) และ คันทรี ได้เข้ามาในประเทศไทย โดยทหารอเมริกันและออสเตรเลียในช่วงที่ทหารประจำการในเวียดนามในยุค 2500 และ 2510 นอกจากนี้ยังเอาดนตรีได้รับอิทธิพลมาจากการบุกของอังกฤษ รวมทั้ง ร็อกแอนด์โรล, การาจร็อก และเพลงประกอบภาพยนตร์ฮอลลีวู้ด เพลงสตริงยังครอบคลุมไทยร็อก เพลงแดนซ์ แร็ป และเพลงสมัยนิยมที่ได้อิทธิพลจากตะวันตก แต่ไม่รวมถึงเพลงเพื่อชีวิต
ในช่วงต้นปี 2000 ปรากฏการณ์ที่เรียกว่า T-Wind นำเพลงป๊อปไทยไปสู่เวทีระดับนานาชาติและในปี ค.ศ. 2016 เอเคบีโฟร์ตีเอตกรุ๊ป จากญี่ปุ่นได้ก่อตั้งกลุ่มไอดอลไทย บีเอ็นเคโฟร์ตีเอต ขึ้น ส่งผลให้กลุ่มไอดอลไทยเป็นที่ได้รับความนิยม ทำให้เกิดกลุ่มไอดอลไทยสไตล์ เจ-ป็อป ขึ้นมาอีกจำนวนมากมายหลายวง และยังมีการผลิตรายการเพื่อส่งเสริมศิลปินและเพลงไทยป็อปให้เป็นที่รู้จักในระดับโลกเพิ่มขึ้นด้วย เช่น ที-ป็อปสเตจโชว์ (เวิร์คพอยท์ เอ็นเทอร์เทนเมนท์) และ ไทยแลนด์ มิวสิค เคานต์ดาวน์ (ทรู ซีเจ ครีเอชั่นส์)
ประวัติศาสตร์.
ทศวรรษ 1970–1980.
ยุคนี้ถือเป็นยุครุ่งเรืองของค่ายเพลงและศิลปินมากมาย ในขณะที่ชาวไทยส่วนใหญ่ยังคงชื่นชอบเพลงแนวลูกกรุงและลูกทุ่ง แต่กลับมีความสนใจในเพลงป็อปและร็อกสไตล์ตะวันตกเพิ่มมากขึ้น
ทศวรรษ 1990.
ยุคนี้ถือเป็นจุดเปลี่ยนสำคัญที่ดนตรีป็อปสไตล์ตะวันตกเข้ามามีอิทธิพลต่อรสนิยมของผู้ฟังชาวไทย ทำให้เกิดจังหวะและทำนองที่เป็นแบบตะวันตกมากขึ้น
ทศวรรษ 2000–2010.
ยุคนี้เป็นยุคเปลี่ยนผ่านจากเทปคาสเซ็ทไปสู่การจัดจำหน่ายเพลงทางออนไลน์ ส่งผลให้ทีป็อปได้รับความนิยมแพร่หลายมากขึ้นกว่าเดิม
ทศวรรษ 2010–2020.
ยุคนี้เป็นยุคที่อุตสาหกรรมเพลงของไทยมีการพัฒนาอย่างรวดเร็ว เนื่องจากการจัดจำหน่ายและเผยแพร่เพลงกลายเป็นเรื่องง่ายมากขึ้นด้วยแอพพลิเคชันต่าง ๆ เช่น ยูทูบ, สปอติฟาย และติ๊กต็อก ทีป็อปเริ่มได้รับความนิยมในระดับนานาชาติพร้อมกับการเติบโตของละครซีรีส์แนวยาโออิของไทย วงเกิร์ลกรุปและวงบอยแบนด์มากมายล้วนได้รับแรงบันดาลใจจากวงเกิร์ลกรุปและบอยแบนด์แนวเคป็อปและเจป็อป
ที-วินด์.
ที-วินด์ เป็นคำที่ใช้บรรยายปรากฏการณ์วัฒนธรรมป๊อปไทยในระดับสากล เป็นคำที่สร้างขึ้นเพื่อเปรียบเทียบ กระแสเกาหลี ในช่วงตั้งแต่ปี ค.ศ. 2000 ประเทศไทยได้ส่งออกผลิตภัณฑ์ด้านวัฒนธรรมหลายประเภทไปยังหลายประเทศ โดยเฉพาะในเอเชียตะวันออกเฉียงใต้ เช่น ละคร (ละครโทรทัศน์) ภาพยนตร์และซีรีส์ BL จาก จีเอ็มเอ็มทีวี - จีดีเอช และลูกกวาดป๊อป (Thai teen pop)
ช่อง 3 เอสดี

ช่อง 3 เอสดี  เป็นช่องโทรทัศน์ภาคพื้นดินระบบดิจิทัล กลุ่มบริการทางธุรกิจระดับชาติประเภทรายการทั่วไป ความละเอียดมาตรฐาน (Standard Definition - SD) ซึ่งสถานีวิทยุโทรทัศน์ไทยทีวสีช่อง 3 อ.ส.ม.ท. ททบ. กองทัพบก,ช่อง 3 เอชดี และบริษัท บีอีซี-มัลติมีเดีย จำกัด เป็นผู้รับใบอนุญาตประกอบกิจการจาก กสทช. เริ่มออกอากาศเป็นปฐมทัศน์ ตั้งแต่วันที่ 25 เมษายน 2557 โดยกำหนดสัดส่วนผังรายการออกเป็นประเภทข่าวสารและสาระ 60% กับประเภทปกิณกะบันเทิง 40% ซึ่งประกอบด้วยเนื้อหาจากต่างประเทศ อาทิ ภาพยนตร์และละครชุด ในภาษาจีน, ภาษาเกาหลี และภาษาอังกฤษเป็นสำคัญ ร่วมกับเนื้อหาของผู้ผลิตสัญชาติไทย เช่นบริษัท บีอีซี-เทโร เอ็นเตอร์เทนเมนต์ จำกัด (มหาชน), บริษัท ทีวีธันเดอร์ จำกัด (มหาชน), บริษัท บรอดคาสต์ไทยเทเลวิชัน จำกัด, อาร์แอลจี, มาร์กอินมีเดีย เป็นต้น รวมถึงนำละครโทรทัศน์ ซึ่งเคยออกอากาศทางช่อง 3 HD มาแพร่ภาพอีกครั้งด้วย
ช่อง 3 SD ประมูลมาด้วยมูลค่า 2,275 ล้านบาท ตลอด 5 ปีที่ออกอากาศ ทำรายได้รวม 1,930 ล้านบาท เรตติ้งดีที่สุด 0.279 ในปี 2560 และต่ำสุด 0.011 ปี 2557
ปี 2559 ช่อง 3 SD เริ่มออกอากาศละครที่สร้างขึ้นเพื่อช่อง 3 SD โดยเฉพาะ เริ่มต้นด้วยละคร 5 เรื่องได้แก่ นารีริษยา, มายาฉิมพลี, ม่านดอกงิ้ว, ไฟเปลี่ยนสี และ ลูกผู้ชายเลือดเดือด ซึ่งละครเรื่องแรกที่ออกอากาศคือเรื่อง ลูกผู้ชายเลือดเดือด โดยออกอากาศทุกวันจันทร์-พฤหัส เวลา 19.35 น. และวันศุกร์ เวลา 19.15 น. ออกอากาศตอนแรกวันที่ 18 พฤษภาคม 2559
การขอคืนใบอนุญาต.
เมื่อวันที่ 10 พฤษภาคม 2562 บริษัท บีอีซี เวิลด์ จำกัด (มหาชน) ได้ส่งหนังสือแจ้งกรรมการผู้จัดการตลาดหลักทรัพย์แห่งประเทศไทย ว่าคณะกรรมการของบริษัท บีอีซี เวิลด์ จำกัด (มหาชน) มีมติให้บริษัท บีอีซี-มัลติมีเดีย จำกัด ซึ่งเป็นบริษัทย่อยของบริษัท บีอีซี เวิลด์ จำกัด (มหาชน) ที่ได้รับใบอนุญาตและดำเนินการออกอากาศช่อง 3 SD และช่อง 3 Family แจ้งความประสงค์ต่อสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เพื่อขอคืนใบอนุญาตออกอากาศโทรทัศน์ในระบบดิจิทัล โดยได้ระบุเหตุผลว่าอุตสาหกรรมโฆษณาทางโทรทัศน์และพฤติกรรมผู้บริโภคมีความเปลี่ยนแปลง จึงให้บีอีซี-มัลติมีเดียคืนใบอนุญาตเพื่อให้เหมาะสมกับสภาพการแข่งขัน และถูกยุบรวมกับช่อง 3 HD ในวันที่ 30 กันยายน 2562
เซอร์เคิลชาร์ต

เซอร์เคิลชาร์ต (เกาหลี: ; อาร์อาร์: "Sseokeul-chateu") ก่อนหน้านี้รู้จักกันในชื่อ แกออนมิวสิกชาร์ต หรือ แกออนชาร์ต (เกาหลี: ; อาร์อาร์: "Gaon-chateu") จัดทำตารางความนิยมรายสัปดาห์ของเพลงและอัลบั้มในประเทศเกาหลีใต้ ผลิตโดย Korea Music Content Association และได้รับการสนับสนุนจากกระทรวงวัฒนธรรม กีฬา และการท่องเที่ยวของเกาหลีใต้ ก่อตั้งขึ้นในปี ค.ศ. 2010 โดยทำหน้าที่เป็นอุตสาหกรรมเพลงเพียงแห่งเดียวที่ได้รับการยอมรับในชาร์ตเพลงในเกาหลีใต้
ประวัติ.
แกออนชาร์ตเปิดตัวในเดือนกุมภาพันธ์ ค.ศ. 2010 โดย Korea Music Content Association โดยได้รับการสนับสนุนจากกระทรวงวัฒนธรรม กีฬา และการท่องเที่ยวของเกาหลีใต้ โดยมีเป้าหมายเพื่อสร้างชาร์ตระดับประเทศสำหรับเกาหลีใต้ที่คล้ายกับ"บิลบอร์ดชาร์ต"ของสหรัฐอเมริกาและออริคอนชาร์ตของญี่ปุ่น เริ่มติดตามยอดขายตั้งแต่ต้นปี ค.ศ. 2010 พิธีเปิดตัวถูกจัดขึ้นพร้อมกับพิธีมอบรางวัลเล็ก ๆ เมื่อวันที่ 23 กุมภาพันธ์ ค.ศ. 2010 ที่โรงแรมเวสทินโชซอนในกรุงโซล เกิร์ลกรุปเกิลส์เจเนอเรชันได้รับรางวัลศิลปินชั้นนำของเดือนมกราคมและวงบอยแบนด์ซูเปอร์จูเนียร์ได้รับรางวัลอัลบั้มยอดเยี่ยมประจำปี ค.ศ. 2009 ในขณะเดียวกัน เพลง "We Fell In Love" ที่ขับร้องโดยโช กว็อน สมาชิกวงทูเอเอ็ม และกาอิน สมาชิกวงบราวน์อายด์เกิลส์ คว้าตำแหน่งริงโทนประจำสัปดาห์ที่ดีที่สุดสำหรับมือถือ
ในเดือนกุมภาพันธ์ ค.ศ. 2011 ได้เผยแพร่ข้อมูลเกี่ยวกับยอดขายอัลบั้มทั้งแบบออนไลน์และออฟไลน์ของปี ค.ศ. 2010 รวมถึงรายละเอียดข้อมูลชาร์ตออนไลน์และเป็นครั้งแรกนับตั้งแต่ปี ค.ศ. 2008 ที่มีการเปิดเผยยอดขายอัลบั้มแบบออฟไลน์ เนื่องจากสมาคมอุตสาหกรรมเพลงของเกาหลีหยุดรวบรวมข้อมูล
วันที่ 7 กรกฎาคม ค.ศ. 2022 แกออนชาร์ตได้เปลี่ยนชื่อเป็นเซอร์เคิลชาร์ต ชาร์ตเดิมยังคงอยู่ พร้อมกับเพิ่ม Global K-pop Chart ใหม่ นอกจากนี้ รางวัลแกออนชาร์ตมิวสิกอะวอดส์ยังได้รับการรีแบรนด์เป็นเซอร์เคิลชาร์ตอะวอดส์อีกด้วย
ชาร์ตโซเชียล.
เซอร์เคิลโซเชียลชาร์ต เป็นชาร์ตประจำสัปดาห์ที่จัดอันดับ 50 ศิลปินเคป็อปที่ได้รับความนิยมสูงสุดโดยใช้ข้อมูลจาก ยูทูบ, ติ๊กต็อก, มิวบีต และมายเซเลบส์
เซอร์เคิลเวย์ปั๋วชาร์ต เป็นชาร์ตประจำสัปดาห์ที่จัดอันดับวงเคป็อปที่ได้รับความนิยมสูงสุด 10 อันดับแรก และศิลปินเคป็อปที่ได้รับความนิยมสูงสุด 30 อันดับแรกในประเทศจีนโดยใช้ข้อมูลจากเวย์ปั๋ว
การรับรอง.
ในเดือนเมษายน ค.ศ. 2018 แกออนได้แนะนำ "music recording certification" สำหรับอัลบั้ม ดาวน์โหลดและสตรีมมิง การรับรองอัลบั้มได้รับรางวัลตามยอดขายของการจัดส่งที่จำหน่ายโดยค่ายเพลงและตัวแทนจำหน่าย การรับรองดาวน์โหลดและสตรีมมิงจะมอบให้กับเพลงตามข้อมูลออนไลน์ที่จัดทำโดยผู้ให้บริการเพลงบนเว็บ อัลบั้มและเพลงที่วางจำหน่ายภายในหรือหลังวันที่ 1 มกราคม ค.ศ. 2018 จะมีสิทธิ์ได้รับการรับรอง
หากฉันตาย

"หากฉันตาย" เป็นซิงเกิลของวงซิกตี้ไมล์ ประพันธ์เนื้อร้อง-ทำนองโดย บดินทร์ เจริญราษฎร์ และเรียบเรียงโดย ซิกตี้ไมล์ ออกจำหน่ายในวันที่ 23 กันยายน พ.ศ. 2556 
การตอบรับ.
เพลง "หากฉันตาย" ติดอันดับสูงสุดที่ 11 จากการจัดอันดับของ 98 FM Fat Radio ในชาร์ต Fat Chart, Fat 40 ประจำวันที่ 3 พฤศจิกายน พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล 40 สถานี
สหภาพประชาชนมาร์แฮนอินโดนีเซีย

สหภาพประชาชนมาร์แฮนอินโดนีเซีย (Indonesian Marhaen People's Union) เป็นที่รู้จักกันในชื่อย่อว่าเปอร์ไม (Permai) เป็นขบวนการทางสังคมในอินโดนีเซีย ทำงานทั้งในรูปพรรคการเมืองและสมาคมอาบังงัน ก่อตั้งเมื่อ 17 ธันวาคม พ.ศ. 2488 ผู้นำคือเมย การ์ตาวินาตา
เปอร์ไมเรียกหลักการทางศาสนาของตนว่าลัทธิมาร์แฮน ขบวนการต้องการสร้างศาสตร์บริสุทธิ์ เช่น ความเชื่อแบบดั้งเดิมของชวาก่อนการเข้ามาของศาสนาฮินดูและศาสนาอิสลาม กลุ่มนี้สนับสนุนลัทธิชาตินิยมปัญจศีลของอินโดนีเซีย เปอร์ไมต่อต้านอิสลามในฐานะศาสนาของต่างชาติที่ขัดแย้งกับวัฒนธรรมชวา แม้จะปฏิเสธศาสนาฮินดูแต่ได้นำแนวคิดจากศาสนาฮินดูมาใช้อยู่มาก
ในเดือนกุมภาพันธ์ พ.ศ. 2491 ขบวนการปฏิวัติประชาชนที่นำโดยตัน มะละกาได้ก่อตั้งขึ้นโดยเปอร์ไมเป็นส่วนหนึ่งของขบวนการนี้ การต่อต้านอิสลามของเปอร์ไมทำให้พรรคนิยมอิสลามรวมตัวกัน ใน พ.ศ. 2497 ได้มีการประท้วงต่อต้านคำแถลงการณ์ของผู้นำเปอร์ไม เมย การ์ตาวินาตา มีผู้เข้าร่วมการประท้วงราวห้าแสนคน การจัดงานแต่งงานและงานศพแบบเปอร์ไมได้สร้างความเจ็บใจให้แก่องค์กรมุสลิม เปอร์ไมไม่ได้มีสถานะเป็นศาสนา 
ในการเลือกตั้ง พ.ศ. 2498 เปอร์ไมได้รับเลือก 1 ที่นั่ง หลังการเลือกตั้ง เปอร์ไมเข้ารวมกับส่วนความก้าวหน้าแห่งชาติซึ่งประกอบด้วยกลุ่มทางการเมือง 10 กลุ่มจากชวา ในการเลือกตั้งสมาชิกสภาร่างรัฐธรรมนูญในพ.ศ. 2498 พรรคนี้ได้ 2 ที่นั่ง
พรรคแห่งชาติอินโดนีเซียลัทธิมาร์แฮน

พรรคแห่งชาติอินโดนีเซียลัทธิมาร์แฮน (Indonesian National Party Marhaenism; ภาษาอินโดนีเซีย: Partai Nasional Indonesia Marhaenisme) เป็นพรรคการเมืองในอินโดนีเซีย โดยในวันที่ 26 ตุลาคม พ.ศ. 2538 ซูเปอนี อดีตสมาชิกพรรคแห่งชาติอินโดนีเซียได้ก่อตั้งสหภาพแห่งชาติอินโดนีเซียขึ้น เมื่อซูฮาร์โตหมดอำนาจใน พ.ศ. 2541 จึงเปลี่ยนชื่อเป็นพรรคแห่งชาติอินโดนีเซียโดยได้ประกาศตั้งพรรคในวันที่ 17 มิถุนายน พ.ศ. 2541 ทำให้นิยมเรียกพรรคนี้ว่าพรรคแห่งชาติอินโดนีเซียซูเปนีเพื่อให้ต่างจากพรรคแห่งชาติอินโดนีเซียพรรคอื่นๆที่ต่างกล่าวอ้างว่าสืบทอดมาจากพรรคเดิม 
ในเดือนธันวาคม พ.ศ. 2541 พรรคแห่งชาติอินโดนีเซียซูเปนีเข้ารวมกับพรรคแห่งชาติอินโดนีเซียมาซา มาร์แฮนและเข้าร่วมการเลือกตั้ง พ.ศ. 2542 ได้คะแนนเสียง 0.33% ได้ 1 ที่นั่ง หลังการเลือกตั้ง พรรคเปลี่ยนมาใช้ชื่อพรรคแห่งชาติอินโดนีเซียมาร์แฮนเพื่อเตรียมเข้าร่วมการเลือกตั้ง พ.ศ. 2547 ในวันที่ 4 กรกฎาคม พ.ศ. 2543 สุขมวตี ซูการ์โนปุตรี ลูกสาวอีกคนหนึ่งของซูการ์โนได้เข้าร่วมกับพรรคและได้เป็นหัวหน้าพรรค พรรคได้คะแนน 0.8% และได้ 1 ที่นั่ง พรรคเข้าร่วมในการเลือกตั้งใน พ.ศ. 2552 และได้คะแนนเพียง 0.3% ไม่ได้รับเลือกตั้ง
แก้วหน้าม้า

แก้วหน้าม้า เป็นวรรณคดีไทยพระนิพนธ์ในพระเจ้าบรมวงศ์เธอ พระองค์เจ้าทินกร กรมหลวงภูวเนตรนรินทรฤทธิ์ ประพันธ์ขึ้นในสมัยรัชกาลที่ 2 นอกจากพระนิพนธ์เรื่องนี้แล้ว ยังทรงมีผลงานพระนิพนธ์อื่น ๆ เช่น บทละครนอกเรื่องยอพระกลิ่น โคลงนิราศฉะเชิงเทรา บทละครนอกโม่งป่า และเพลงยาวสังวาสอีกหลายสำนวน
อะเกน (อีพี)

อะเกน เป็นมินิอัลบั้มลำดับที่ 5 ของเกิร์ลกรุปจากเกาหลีใต้ ที-อารา ซึ่งวางจำหน่ายเมื่อวันที่ 10 ตุลาคม ค.ศ. 2013 โดย คอร์คอนเทนส์มีเดีย เป็นอัลบั้มแรกที่ปล่อยออกหลังจากที่สมาชิกอี อารึมออกจากวง และพวกเขาออกอัลบั้มประกอบด้วยสมาชิกหกคนเหมือนเดิม
เบื้องหลัง.
เมื่อวันที่ 15 กันยายน 2013 คอร์คอนเทนส์มีเดีย ประกาศว่าจะปล่อย อีพี ใหม่ชื่อว่า "อะเกน" อัลบั้มได้รับการปล่อยตัวในระบบดิจิทัลเมื่อวันที่ 10 ตุลาคมรวมถึงซิงเกิล "นัมเบอร์ไนน์" (넘버나인) และ บีคอสไอโน (느낌 아니까; "Neukkim Anikka") และมิวสิกวิดีโอของพวกเธอ
ลัทธิมาร์แฮน

ลัทธิมาร์แฮน  เป็นคำที่อธิบายโดยประธานาธิบดีซูการ์โนเมื่อ 3 กรกฎาคม พ.ศ. 2500 ที่ บันดุง เป็นลัทธิในอินโดนีเซียที่มีความคล้ายคลึงกับลัทธิสังคมนิยม นักวิชาการบางคนเชื่อว่าลัทธิมาร์แฮนเป็นรูปแบบหนึ่งของลัทธิมาร์ก
แนวคิดของลัทธิมาร์แฮนนั้นในมุมมองทางการเมืองที่เรียกร้องให้มีความเป็นเอกภาพทางชาตินิยม วัฒนธรรม และเศรษฐกิจแบบฝ่ายซ้าย ประณามลัทธิเสรีนิยมและปักเจกนิยม รวมทั้งหลักการของตะวันตกและตะวันออก ลัทธิมาร์แฮนเป็นแนวคิดหลักของ พรรคแห่งชาติอินโดนีเซียลัทธิมาร์แฮน
ลาวสูง

ลาวสูง (ภาษาลาว: ລາວສູງ [láːw sǔːŋ]) เป็นชื่อกลุ่มชาติพันธุ์อย่างเป็นทางการที่ประเทศลาวใช้เรียกประชาชนที่อาศัยในพื้นที่สูงในลาว คิดเป็น 9% ของประชากรลาวทั้งประเทศ ประชากรที่เป็นลาวสูงไม่ได้มีเฉพาะชาวม้งเท่านั้น แต่รวมชาวเย้า อาข่า ผู้น้อย และกลุ่มชาติพันธุ์อื่นๆที่อยู่ในเขตเทือกเขาของลาว 
ชนกลุ่มนี้นับถือผี ซึ่งมีทั้งการนับถือผีแบบลาว ความเชื่อแบบม้ง ลัทธิเต๋าแบบเย้า บางส่วนนับถือศาสนาพุทธเถรวาท ลาวสูงบางกลุ่มได้ต่อสู้กับขบวนการปะเทดลาวที่ได้จัดตั้งรัฐบาลใน พ.ศ. 2518 เพื่อรักษาการปกครองระบอบราชอาณาจักรในลาว ประชาชนหลายกล่มอพยพออกจากจีนตอนใต้และลาวไปตั้งหลักแหล่งในสหรัฐอเมริกาและออสเตรเลียระหว่าง พ.ศ. 2503 – 2523 เพื่อหลีกหนีระบอบคอมมิวนิสต์ในลาว
ลาวเทิง

ลาวเทิง (ALA-LC: "lāo thœng"&hairsp;; ออกเสียง:) เป็นชื่อกลุ่มชาติพันธุ์อย่างเป็นทางการที่ประเทศลาวใช้เรียกประชาชนในลาวที่ไม่ใช่ลาวลุ่มและลาวสูง มีกลุ่มชาติพันธุ์ที่หลากหลาย ส่วนใหญ่พูดภาษาในตระกูลภาษาออสโตรเอเชียติก ใน พ.ศ.2536 มีจำนวนเป็น 24% ของประชากรลาวทั้งหมด
ประวัติ.
ลาวเทิงส่วนใหญ่พูดกลุ่มภาษามอญ-เขมร ซึ่งเป็นกลุ่มชนที่เชื่อว่าเคยเป็นชนส่วนใหญ่ในแผ่นดินใหญ่ของเอเชียตะวันออกเฉียงใต้ ซึ่งเข้ามาในบริเวณนี้ในยุคก่อนประวัติศาสตร์ ตามตำนานน้ำเต้าปุงของลาวที่ชาวลาวเทิงออกมาจากน้ำเต้าก่อน ปัจจุบัน ลาวเทิงอยู่ในพื้นที่สูงของลาว เคยทำนามาก่อน จนเมื่อชาวลาวลุ่มเข้ามาถึงลาว จึงอพยพขึ้นไปอยู่ที่สูงขึ้น
วัฒนธรรม.
ในประเทศลาว กลุ่มลาวเทิงมักถูกเรียกในภาษาลาวว่าข่าหรือข้า  แสดงว่ากลุ่มชนนี้เคยถูกใช้เป็นแรงงานของชาวลาวลุ่มมาก่อน มาตรฐานการดำรงชีวิตของลาวเทิงค่อนข้างต่ำกว่าลาวกลุ่มอื่น
ลาวลุ่ม

ลาวลุ่ม  เป็นชื่อกลุ่มชาติพันธุ์อย่างเป็นทางการที่ประเทศลาวใช้เรียกประชาชนที่อยู่ในที่ลุ่ม ส่วนมากเป็นกลุ่มชาติพันธุ์ไท-ไต-ลาว ซึ่งเป็นชนส่วนใหญ่ในประเทศลาว เป็นกลุ่มที่ตั้งหลักแหล่งตามที่ราบลุ่มแม่น้ำตามแนวแม่น้ำโขง คิดเป็น 68% ของประชากรในลาว และเป็นกลุ่มชาติพันธุ์ลาวเกินครึ่ง ที่เหลือเป็นชาวพวนและชาวผู้ไท และกลุ่มชาติพันธุ์ไทอื่นๆที่มีความใกล้เคียงกัน
แสงสุดท้าย

"แสงสุดท้าย" เป็นเพลงจากอัลบั้มของวงดนตรีบอดี้สแลม ในอัลบั้ม "คราม" ประพันธ์เนื้อร้องโดย โป โปษยะนุกูล, ขจรเดช พรมรักษา แต่งทำนองและเรียบเรียงโดย อาทิวราห์ คงมาลัย เนื้อหาเพลง "แสงสุดท้าย" สื่อถึงคงมาจากชีวิตจริงของใครคนใดคนหนึ่งซึ่งก็น่ายกย่องมากที่อุปสรรคเยอะแต่ก็มีหลักคิดรวมทั้งสามารถฝ่าฟันมาจนประสบความสำเร็จได้ ถึงแม้ว่าเพลงแสงสุดท้ายไม่ได้ออกเป็นซิงเกิล แต่เพลงนี้เป็น 1 ในเพลงฮิตจากอัลบั้มที่ประสบความสำเร็จและได้รับความนิยมมากเช่นเดียวกัน
นั่งเล่น Version.
"แสงสุดท้าย (นั่งเล่น Version)" เป็นซิงเกิลของวงดนตรีบอดี้สแลม ออกจำหน่ายในวันที่ 23 กรกฎาคม พ.ศ. 2555 โดยเป็น 1 ในเพลงที่ใช้แสดงในคอนเสิร์ตบอดี้สแลมนั่งเล่น ในวันที่ 10-11-12 กุมภาพันธ์ 2555
G19 Version.
"แสงสุดท้าย (G19 Version)" เป็นซิงเกิลของรวมศิลปินจีนี่เรคอร์ดส ออกจำหน่ายในวันที่ 15 พฤศจิกายน พ.ศ. 2560 เพื่อใช้เป็นเพลงประจำคอนเสิร์ตจีนี่เฟสต์ 19 ปี กว่าจะร็อกเท่าวันนี้ ซึ่งจัดขึ้นที่สนามราชมังคลากีฬาสถาน เมื่อวันที่ 10 กุมภาพันธ์ พ.ศ. 2561
มิวสิกวีดิโอนี้เผยแพร่ครั้งแรกในวันที่  15 พฤศจิกายน พ.ศ. 2560 โดยเริ่มจากเหล่าศิลปิน G19 ได้มายืนกับแสงไฟแต่ละดวงทุกคน
จอห์นทราโวลตาวอนนาบี

จอห์นทราโวลตาวอนนาบี เป็นมินิอัลบั้มลำดับที่ 2 ของเกิร์ลกรุปจากเกาหลีใต้ ที-อารา ซึ่งวางจำหน่ายเมื่อวันที่ 29 มิถุนายน ค.ศ. 2011
ประวัติ.
เมื่อวันที่ 24 มิถุนายน คอร์คอนเทนส์มีเดียได้ปล่อยทีเซอร์ 59 วินาที ของวง ที-อารา "โรลี-โพลี" วิดีโอที่ถูกปล่อยออกมาเมื่อสามวันก่อนกำหนดเดิม เนื่องจากคำขอของแฟน ๆ มิวสิกวิดีโอ 12 นาที เต็มรูปแบบ ได้รับการปล่อยตัวเมื่อวันที่ 4 กรกฎาคม
ชาร์ต.
<templatestyles src="Col-begin/styles.css"/>
ไม่ใช่ไม่รัก

"ไม่ใช่ไม่รัก" เป็นซิงเกิลของฟิล์ม บงกช ประพันธ์เนื้อร้องโดย ฟองเบียร์ แต่งทำนองและเรียบเรียงโดย ธีระปริญญ์ รัตนบุตร ออกจำหน่ายในวันที่ 27 มิถุนายน พ.ศ. 2556 และเป็นเพลงประกอบละครเรื่อง "วันนี้ที่รอคอย" ในปี พ.ศ. 2556
การตอบรับ.
เพลง "ไม่ใช่ไม่รัก" ได้ติดชาร์ตอันดับสูงสุด 2 ใน 5 ของชาร์ตหมวดเพลง GMM Gmember Chart Song Top 5 ประจำวันที่ 1 กรกฎาคม พ.ศ. 2556 จากเว็บไซต์ Gmember
รัตนาภรณ์ กลิ่นกุหลาบหิรัญ

รัตนาภรณ์ กลิ่นกุหลาบหิรัญ (ชื่อเล่น : มิ้ม) เป็นนางงามและนักแสดงชาวไทย มีชื่อเสียงจากการประกวด มิสยูนิเวิร์สไทยแลนด์ 2013 โดยเข้ารอบ40คนสุดท้าย จากนั้นได้สร้างชื่อเสียงในวงการบันเทิงโดยการ รับบท เป็นลูกหว้า จากละคร เรื่อง สงครามนางงาม
ประวัติ.
รัตนาภรณ์ กลิ่นกุหลาบหิรัญ (Rattanapond Klinkulabhiran) เกิดวันที่ 15 พฤษภาคม พ.ศ. 2534 มิ้มเริ่มเข้าวงการจากการประกวดนางงามเวทีต่างๆ อาจจะเรียกว่านางงามเดินสายเลยก็ว่าได้ มิ้มเป็นหนึ่งในผู้เข้าประกวดนางสาวไทย ปี 2013 โดยสามารถผ่านเข้าสู่รอบ 10 คนสุดท้าย ได้หมายเลยประจำตัว คือ M14 นอกจากนี้ยังได้เข้าประกวด มิสไทยแลนด์ไชนีส คอสโม เพเจ้นท์ 2011 และในภูมิภาคเอเชีย เป็นตัวแทนประเทศไทยเข้าร่วมประกวด Miss Chinese Cosmos Southest Asia ที่ประเทศมาเลเซีย คว้ารางวัล Miss Photogenic มิ้มได้มีโอกาสประกวด มิสยูนิเวิร์สไทยแลนด์ 2013 โดยเป็นตัวเก็งอันดับต้นๆ สุดท้ายสามารถเข้ารอบ40คนสุดท้ายปิดเส้นทางนางงามก่อนเข้าสู่วงการบันเทิง มีผลงานโฆษณาอีกมากมาย ชุดเครื่องนอน โตโต้ ครีมบำรุงผิว Eucerin คนอร์ อร่อยชัว ขนมปังกรอบ โฮมมี่ ร้านเบเกอรี่ S&P น้ำยาปรับผ้านุ่ม Comfort เครื่องใช้ไฟฟ้า โตชิบ้า ร้านอาหารญี่ปุ่น ยาโยอิ Dtac 3G ซอสปรุงสำเร็จ โรซ่า ปลากระป๋อง ปลาซาร์ดีน ซีเล็ค ห้าง เดอะมอลล์ไลฟ์สโตร์ ท่าพระ สยามอะเมซิ่ง พาร์ค ยาสีฟัน ดาร์ลี่ นมเปรี้ยว บีทาเก้น สเต็ก Sizzler สีโฟร์ซีซั่นส์ ทีโอเอ แชมพู Dove Cafe Amazon Oriental Princess กระดาษเช็ดหน้า Kleenex เจเล่ Super Light บ้านศุภาลัย พรีโม่ นมตราหมีโกลด์ ข้าวเกรียบกุ้ง ฮานามิ สายการบินแอร์เอเชีย ไก่ทอด Texas Chicken สบู่พฤกษานกแก้ว ไฮ่! x DHC วิตามินซี 200%
แบล็กอายส์ (อีพี)

แบล็กอายส์ เป็นมินิอัลบั้มลำดับที่ 3 ของเกิร์ลกรุปจากเกาหลีใต้ ที-อารา ซึ่งวางจำหน่ายเมื่อวันที่ 18 พฤศจิกายน ค.ศ. 2012 โดย คอร์คอนเทนส์มีเดีย
ชาร์ต.
<templatestyles src="Col-begin/styles.css"/>
ฟอร์ด แมดด็อกซ์ ฟอร์ด

ฟอร์ด แมดด็อกซ์ ฟอร์ด (17 ธันวาคม ค.ศ. 1873 – 26 มิถุนายน ค.ศ. 1939) เป็นนักเขียนและกวีชาวอังกฤษ มีผลงานที่เป็นที่รู้จักคือ "The Good Soldier" ซึ่ง "The Observer" ยกย่องให้เป็นหนึ่งใน "นิยาย 100 เรื่องที่ดีที่สุดตลอดกาล" และ "The Guardian" ยกให้เป็นหนึ่งใน "นิยาย 1000 เรื่องที่ทุกคนควรอ่าน"
ประวัติ.
ฟอร์ด แมดด็อกซ์ ฟอร์ด เกิดเมื่อ ค.ศ. 1873 ที่วิมเบิลดัน เป็นบุตรชายคนโตของแคทเธอรีน แมดด็อกซ์ บราน์และฟรานซิส เฮฟเฟอร์ เมื่ออายุได้ 18 ปี เขาเขียนนิยายเล่มแรก "The Shifting of Fire" ต่อมาเมื่อฟอร์ดมีอายุได้ 35 ปี เขาก็ก่อตั้งนิตยสาร "English Review" จัดพิมพ์ผลงานของนักเขียนร่วมสมัยของเขา เช่น ดี. เอช. ลอว์เรนซ์, เอสรา เพาด์ ในปี ค.ศ. 1915 เขาก็ตีพิมพ์ "The Good Soldier" ซึ่งมีเนื้อหาเกี่ยวกับโศกนาฏกรรมในชีวิตของทหาร นิยายเรื่องนี้ได้รับการตอบรับเป็นอย่างดี หลังสงครามโลกครั้งที่หนึ่งสิ้นสุดลง ฟอร์ดก็เปลี่ยนชื่อเป็น "ฟอร์ด แมดด็อกซ์ ฟอร์ด" เพื่อเป็นเกียรติแก่ฟอร์ด แมดด็อกซ์ บราวน์ คุณตาของเขา ซึ่งเป็นจิตรกรแนวก่อนราฟาเอล ผู้วาดภาพ "ทัศน์สุดท้ายของอังกฤษ" และย้ายไปอยู่ที่ปารีส ทำงานเป็นบรรณาธิการของนิตยสาร "Transatlantic Review" ซึ่งตีพิมพ์ของเจมส์ จอยซ์ และเออร์เนสต์ เฮมิงเวย์ ฟอร์ดเสียชีวิตที่ดูวิลล์ ประเทศฝรั่งเศส เมื่อ ค.ศ. 1939 ขณะมีอายุได้ 65 ปี
ภัทราพร หวัง

ภัทราพร หวัง หรือ เฟิร์ส นางแบบ และนางงามชาวไทยเชื้อสายไต้หวัน มีตำแหน่ง มิสอินเตอร์คอนติเนนตัล 2014 และ Top 5 มิสยูนิเวิร์สไทยแลนด์ 2019 และ Top 11 มิสยูนิเวิร์สไทยแลนด์ 2022 และ มิสซูปราเนชันแนลไทยแลนด์ 2023
ประวัติ.
 ภัทราพร หวัง (ชื่อเล่น: เฟิร์ส; เกิด: 15 ธันวาคม พ.ศ. 2537) ได้รับตำแหน่ง มิสอินเตอร์คอนติเนนตัล 2014
การประกวด.
มิสแกรนด์ไทยแลนด์ 2014.
เฟิร์สเข้าร่วมประกวดเวทีมิสแกรนด์ไทยแลนด์ 2014 และได้รับตำแหน่งมิสอินเตอร์คอนติเนนตัลไทยแลนด์ 2014 จากการประกวด
มิสอินเตอร์คอนติเนนตัล 2014.
เฟิร์สเป็นตัวแทนประเทศไทยในการประกวดมิสอินเตอร์คอนติเนนตัล ปี 2014 ณ ประเทศเยอรมนี เมื่อวันที่ 4 ธันวาคม พ.ศ. 2557 เฟิร์ส มิสอินเตอร์คอนติเนนตัลไทยแลนด์ 2014 สามารถคว้าตำแหน่งมิสอินเตอร์คอนติเนนตัล 2014 เป็นคนแรกของประเทศไทย และเป็นคนที่ 43 ของโลก โดยตำแหน่งรองชนะเลิศอันดับ 1 ได้แก่ คิวบา และ ฟิลิปปินส์ ได้รับตำแหน่งรองชนะเลิศอันดับ 2 ตามลำดับ
มิสยูนิเวิร์สไทยแลนด์ 2019.
เฟิร์สเข้าร่วมประกวดเวทีมิสยูนิเวิร์สไทยแลนด์ 2019 และเธอสามารถผ่านเข้ารอบ 5 คนสุดท้าย
มิสยูนิเวิร์สไทยแลนด์ 2022.
เฟิร์สเข้าร่วมประกวดเวทีมิสยูนิเวิร์สไทยแลนด์ 2022 และเธอสามารถผ่านเข้ารอบ 11 คนสุดท้าย
มิสซูปร้าเนชันแนลไทยแลนด์ 2023.
เฟิร์สเข้าร่วมประกวดเวทีมิสซูปราเนชันแนลไทยแลนด์ 2023 และเธอสามารถคว้ารางวัลชนะเลิศได้เป็นตัวแทนสาวไทยไปประกวดเวทีมิสซูปราเนชันแนล 2023ที่ประเทศโปแลนด์
มิสซูปราเนชันแนล 2023.
เฟิร์สเป็นตัวแทนสาวไทยเข้าร่วมประกวดมิสซูปราเนชันแนล 2023 ที่ประเทศโปแลนด์ เธอสามารถเข้ารอบ 24 คนสุดท้ายและได้รางวัลชุดประจำชาติยอดเยี่ยม
นางงามจักรวาล 1972

นางงามจักรวาล 1972  เป็นการจัดการประกวดนางงามจักรวาลครั้งที่ 21 จัดขึ้นเมื่อวันที่ 29 กรกฎาคม พ.ศ. 2515 ณ โรงแรม Cerromar Beach Hotel, โดราโด, ประเทศเปอร์โตริโก ซึ่งถือเป็นครั้งแรกของการประกวดนางงามจักรวาล ที่จัดการประกวดนอกประเทศสหรัฐอเมริกา ในปีนี้มีผู้เข้าประกวด 61 คน จากทั่วโลก และผู้ได้รับตำแหน่งนางงามจักรวาลในปีนี้คือ เคอร์รี่ แอนน์ เวลส์ สาวงามวัย 20 ปี จากประเทศออสเตรเลีย ซึ่งในปีนั้น จอร์จีน่า ริสก์ ผู้ครองตำแหน่งนางงามจักรวาลปี 1971 ไม่สามารถมามอบมงกุฏให้กับนางงามจักรวาลคนใหม่ได้ เนื่องจากทางรัฐบาลของประเทศเปอร์โตริโกไม่อนุญาตให้เธอเข้าประเทศ เพราะกลัวว่าอาจมีเหตุการณ์ความไม่สงบเกิดขึ้น ทำให้ในปีนั้น มาริซอล มาลาเรท นางงามจักรวาลปี 1970 และ โทนี่ เรย์วาร์ด รองอันดับ1 นางงามจักรวาลปี 1971 เป็นผู้มามอบมงกุฏให้แทน
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
มี 61 ผู้เข้าประกวด ดังต่อไปนี้
<templatestyles src="Col-begin/styles.css"/>
นางงามจักรวาล 1973

นางงามจักรวาล 1973  เป็นการจัดการประกวดนางงามจักรวาลครั้งที่ 22 จัดขึ้นเมื่อวันที่ 21 กรกฎาคม พ.ศ. 2516 ณ Odeon of Herodes Atticus, เอเธนส์, กรีซ ในปีนี้มีผู้เข้าประกวด 61 คน จากทั่วโลก โดยมี เคอร์รี่ แอนน์ เวลส์ นางงามจักรวาลปี 1972 เป็นผู้มอบมงกุฏให้กับ นางงามหน้าผี มาร์การิตา โมราน สาวงามวัย 19 ปีจากประเทศฟิลิปปินส์ เป็นผู้ครองตำแหน่งนางงามจักรวาลในปีนี้
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
มี 61 ผู้เข้าประกวด ดังต่อไปนี้
<templatestyles src="Col-begin/styles.css"/>
ฟอร์ทูนาดึสเซิลดอร์ฟ

ฟอร์ทูนาดึสเซิลดอร์ฟ  สโมสรฟุตบอลจากเมืองดึสเซิลดอร์ฟ ปัจจุบันลงเล่นในซไวเทอบุนเดิสลีกา
ประวัติ.
ฟอร์ทูนาดึสเซิลดอร์ฟก่อตั้งขึ้นเมื่อวันที่ 5 พฤษภาคม 2435 หรือเมื่อ 129 ปีก่อนที่ย่านฟลิงเงิร์น ซี่งปัจจุบันตั้งอยู่ทางตะวันออกเฉียงเหนือของเมืองดึสเซิลดอร์ฟ โดยสโมสรกายบริหารชื่อ Turnverein Flingern
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
นางงามจักรวาล 1974

นางงามจักรวาล 1974  เป็นการจัดการประกวดนางงามจักรวาลครั้งที่ 23 จัดขึ้นเมื่อวันที่ 21 กรกฎาคม พ.ศ. 2517 ณ. Folk Arts Theater, กรุงมะนิลา, ประเทศฟิลิปปินส์ ซึ่งนับเป็นครั้งแรกที่การประกวดนางงามจักรวาลนั้นมาจัดขึ้นในทวีปเอเชีย ในปีนี้มีผู้เข้าประกวด 65 คน จากทั่วโลก โดยมี มาร์การิตา โมราน นางงามจักรวาลปี 1973 เป็นผู้มอบมงกุฏให้กับ อัมปาโร มูโญซ สาวงามวัย 20 ปี จากประเทศสเปน เป็นผู้ครองตำแหน่งนางงามจักรวาลในปีนี้
หลังจากครองตำแหน่งได้เป็นระยะเวลาหนึ่ง อัมปาโร มูโญซ ก็ตัดสินใจลาออกจากตำแหน่งนางงามจักรวาลด้วยเหตุผลส่วนตัว และกลับประเทศสเปนบ้านเกิดของตน ซึ่งตามกฏนั้นหากผู้ครองตำแหน่งนางงามจักรวาลไม่สามารถปฏิบัติภารกิจได้ รองอันดับ 1 จะเป็นผู้ที่ปฏิบัติภารกิจแทน แต่ เฮเลน มอร์แกน สาวงามจากประเทศเวลส์ ผู้ที่ได้รับตำแหน่งรองอันดับ 1 นั้น ได้ไปเข้าร่วมประกวดมิสเวิลด์ 1974 (ในฐานะตัวแทนของประเทศสหราชอาณาจักร) และสามารถคว้าตำแหน่งมิสเวิลด์มาครองได้สำเร็จ แต่หลังจากนั้นก็ได้มีการค้นพบว่าเธอเคยมีบุตรมาแล้ว ทำให้เธอถูกปลดออกจากตำแหน่งมิสเวิลด์ไป และไม่สามารถกลับมารับตำแหน่งนางงามจักรวาลแทนมูโญซได้เช่นกัน ทำให้ในปีนี้ ต้องให้ โยฮานนา ราวนิโอ รองอันดับ 2 จากประเทศฟินแลนด์ ปฏิบัติหน้าที่แทนชั่วคราว 
อย่างไรก็ตาม ทางกองประกวดก็ไม่ได้มีการแต่งตั้งผู้ดำรงตำแหน่งแทนอย่างเป็นทางการ และก็ไม่ได้มีการปลด อัมปาโร มูโญซ ออกจากตำแหน่งอย่างเป็นทางการแต่อย่างใด
ปัจจุบัน อัมปาโร มูโญซ เสียชีวิตแล้วด้วยปัญหาทางสุขภาพ เมื่อวันที่ 27 กุมภาพันธ์ พ.ศ. 2554 รวมอายุได้ 56 ปี นับเป็นนางงามจักรวาลคนที่ 2 ที่เสียชีวิต ต่อจาก ฮิลเลวี รอมบิน นางงามจักรวาลปี 1955
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
มี 65 ผู้เข้าประกวด ดังต่อไปนี้
<templatestyles src="Col-begin/styles.css"/>
นางงามจักรวาล 1975

นางงามจักรวาล 1975  เป็นการจัดการประกวดนางงามจักรวาลครั้งที่ 24 จัดขึ้นเมื่อวันที่ 19 กรกฎาคม พ.ศ. 2518 ณ National Gymnasium, ซานซัลวาดอร์, ประเทศเอลซัลวาดอร์ ในปีนี้มีผู้เข้าประกวด 71 คน จากทั่วโลก โดยมี เคอร์รี่ แอนน์ เวลส์ นางงามจักรวาลปี 1972 เป็นผู้มอบมงกุฏให้กับ แอนน์ มาเรีย โพห์ทาโม สาวงามวัย 19 ปี จากประเทศฟินแลนด์ เป็นผู้ครองตำแหน่งนางงามจักรวาลในปีนี้
ลำดับการประกาศชื่อ.
<templatestyles src="Col-begin/styles.css"/>
ผู้เข้าประกวด.
มี 71 ผู้เข้าประกวด ดังต่อไปนี้
<templatestyles src="Col-begin/styles.css"/>
การชำเราแบบวิตถาร

การชำเราที่มิใช่ตามธรรมชาติ (buggery) โดยทั่วไปเป็นการร่วมเพศทางทวารหนักหรือทางปากระหว่างบุคคลหรือกิจกรรมทางเพศระหว่างบุคคลกับสัตว์ (การสมสู่กับสัตว์ : bestiality) แต่อาจรวมกิจกรรมทางเพศแบบให้กำเนิดไม่ได้ทุกแบบด้วย คำว่า sodomy มาจากวรรณกรรมทางศาสนาคือ เมืองโซดอมและโกมอราห์  ซึ่งถูกพระเจ้าลงโทษด้วยภัยพิบัติ อันเนื่องมาจากบาปการร่วมเพศโดยคนของโลท (Lot, Lut : โลท, ลูฏ) ตามความในบทที่ 18 และ 19 ของคัมภีร์พันธสัญญาเก่า บทปฐมกาลในไบเบิล และความในบทฮูด (Hud) อายะห์ที่ 74 - 83 และบทอัลอันกะบูต (Al-Ankabut) อายะห์ที่ 28 - 35 ของคัมภีร์อัลกรุอาน ซึ่งโดยทั่วไปจำกัดเฉพาะเพศสัมพันธ์ทางทวารหนัก กฎหมายเกี่ยวกับการชำเราที่มิใช่ตามธรรมชาติ ในหลายประเทศซึ่งมิได้เป็นรัฐฆราวาส (secular state) ไม่เพียงกำหนดให้พฤติกรรมเหล่านี้มิชอบด้วยกฎหมายเท่านั้น แต่ยังรวมกิจกรรมทางเพศอื่นซึ่งไม่เป็นที่ชอบด้วย ในทางกลับกัน สังคมโลกตะวันตก กฎหมายเหล่านี้จำนวนมากถูกเปลี่ยนไม่ให้เป็นความผิด หรือมิได้บังคับใช้ลงโทษผู้กระทำชำเราในลักษณะดังกล่าวแล้ว
โฮยเตอ ฟัน โฮยเตอมา

โฮยเตอ ฟัน โฮยเตอมา (เกิดเมื่อวันที่ 04 ตุลาคม ค.ศ. 1971 เป็นผู้กำกับภาพชาวดัตช์-สวีเดน ทำงานอยู่ในสวีเดนเป็นหลัก รวมไปถึงเยอรมนี, นอร์เวย์, สหรัฐ และสหราชอาณาจักร ผลงานเด่นของเขาคือการกำกับภาพในเรื่อง "รักดังฟังชัด", "อินเตอร์สเตลลาร์ ทะยานดาวกู้โลก", "องค์กรลับดับพยัคฆ์ร้าย", และ "ดันเคิร์ก"
เบ็นยามีน เฮ็นริชส์

เบ็นยามีน เฮ็นริชส์ (เกิด 23 กุมภาพันธ์ ค.ศ. 1997) เป็นนักฟุตบอลชาวเยอรมัน ปัจจุบันลงเล่นในตำแหน่งฟุลแบ็ก และกองกลาง ให้กับแอร์เบ ไลพ์ซิช สโมสรในบุนเดิสลีกา และทีมชาติเยอรมนี
ตำบลบาโงยซิแน

บาโงยซิแน หรือภาษามลายูปัตตานีว่า บาโงยซินา เป็นตำบลหนึ่งในอำเภอยะหา จังหวัดยะลา
ประวัติ.
ชื่อบาโงยซิแน เป็นภาษามลายูปัตตานีแปลว่า "โคกข่อย" เดิมพื้นที่นี้ถูกเรียกว่า กำปงบือแน แปลว่า "บ้านนา" และมีประชากรจากไทรบุรี, โกตาบารู และปัตตานีโยกย้ายเข้ามาตั้งถิ่นฐานจนเป็นชุมชนใหญ่ มีมุขปาฐะเล่าลือกันว่ามีแม่กองเมืองเป็นสตรีเพศซึ่งเจ้าเมืองยะลาตั้งขึ้น นางผู้นี้เป็นมุสลิมะฮ์เชื้อสายจีน ได้เข้ามาอาศัยอยู่กับเจ้าเมืองยะลาจนได้รับความไว้วางใจ เจ้าเมืองจึงได้แต่งตั้งให้นางเป็นแม่กองเมืองคอยดูแลความเรียบร้อยในบาโงยซิแน อันเป็นพื้นที่ชั้นในที่มีความอุดมสมบูรณ์เพราะมีแม่น้ำลำคลองหลายสายไหลผ่าน
ปี พ.ศ. 2537 ตำบลบาโงยซิแนได้ยกฐานะขึ้นเป็นสภาตำบล และปี พ.ศ. 2540 จึงยกฐานะเป็นองค์การบริหารส่วนตำบลบาโงยซิแน
ที่ตั้งและอาณาเขต.
ตำบลหน้าถ้ำอยู่ทางทิศตะวันออกของอำเภอยะหา มีอาณาเขตติดต่อกับเขตการปกครองข้างเคียงดังนี้
ประชากร.
ตำบลบาโงยซิแนมีประชากรทั้งหมด 6,991 คน แบ่งเป็นเพศชาย 3,444 คน และเพศหญิง 3,557 คน มีความหนาแน่นเฉลี่ยต่อพื้นที่ 350 คน/ตารางกิโลเมตร จำนวนครัวเรือน 1,214 ครัวเรือน ความหนาแน่นของบ้านเฉลี่ยต่อพื้นที่ 61 หลังคาเรือน ประชากรทั้งหมดของตำบลบาโงยซิแนเป็นชาวไทยเชื้อสายมลายูและนับถือศาสนาอิสลามร้อยละ 100 มีศาสนสถานประกอบด้วยมัสยิดสี่แห่ง และสุเหร่าเก้าแห่ง
ด้านการศึกษามีสถานศึกษาทั้งหมด 12 แห่ง แบ่งเป็น โรงเรียนมัธยมศึกษาหนึ่งแห่ง โรงเรียนประถมศึกษาสองแห่ง ตาดีกาแปดแห่ง และศูนย์พัฒนาเด็กเล็กหนึ่งแห่ง
ภูมิศาสตร์.
ตำบลบาโงยซิแนมีพื้นที่ 20 ตารางกิโลเมตร (ประมาณ 13,576 ไร่) มีที่ราบตอนกลาง มีเนินเขาสูงทางทิศเหนือและตะวันตก มีที่ราบลุ่มขนาดน้อยทางทิศตะวันออกและใต้ พื้นที่มีความอุดมสมบูรณ์ มีแม่น้ำลำคลองหลายสายไหลผ่าน มีบึงและทำนบทดน้ำทำนา ทำให้ชาวบ้านน้ำใช้เพียงพอ มีภูเขาหัวล้าน (บูเก๊ะบาเดาะกูลิง) ที่สวยงามแปลกตาเป็นสถานที่ท่องเที่ยวของท้องถิ่น โดยบาโงยซิแนห่างจากอำเภอยะหา 7 กิโลเมตร และห่างจากอำเภอเมืองยะลา 13 กิโลเมตร
เศรษฐกิจ.
ประชากรส่วนใหญ่ประกอบอาชีพเกษตรกรรม ส่วนใหญ่ทำสวนยางพารา รองลงมาคือทำสวนผลไม้ ทำนา รับจ้าง ค้าขาย บ้างก็รับราชการ ซึ่งชาวสวนผลไม้ได้มีการแปรรูปเป็นสินค้าต่าง ๆ คือข้าวเกรียบฟักทอง และกล้วยอบน้ำผึ้ง
เขตการปกครอง.
ตำบลบาโงยซิแน แบ่งเขตการปกครองเป็น 6 หมู่บ้าน ได้แก่
พระราชปริยัติสุนทร (อมรภิรักษ์ ปสฺสนฺโน)

พระราชปริยัติสุนทร นามเดิม " "อมรภิรักษ์ รัตนศักดิ์เสน่หา" ' ฉายา ปสนฺโนเป็น พระราชาคณะชั้นราช ฝ่ายมหานิกาย ผู้ช่วยเจ้าอาวาสวัดโสธรวรารามวรวิหาร เจ้าคณะจังหวัด ฉะเชิงเทรา"
อุปสมบท เมื่อวันพฤหัสบดี ที่ 10 กุมภาพันธ์ พ.ศ.2520 ณ วัดบางตลาด อ.บางคล้า จ.ฉะเชิงเทรา โดยมี พระครูสุตาลงกต วัดคุ้งกร่าง ต.บางตลาด อ.คลองเขื่อน จ.ฉะเชิงเทรา เป็นพระอุปัชฌาย์ พระครูกลึง เตชธมฺโม วัดบางตลาด ต.บางตลาด อ.คลองเขื่อน จ.ฉะเชิงเทรา เป็นพระกรรมวาจารย์จารย์ พระอาจารย์แอ๊ด วัดคุ้งกร่าง ต.บางตลาด อ.คลองเขื่อน จ.ฉะเชิงเทรา เป็นพระอนุสาวนาจารย์ ได้รับฉายาว่า ปสนฺโน พระเดชพระคุณพระราชปริยัติสุนทร เป็นพระนักบริหารด้านวิชาการที่โดดเด่น นักพัฒนาการปกครองคณะสงฆ์ในจังหวัดฉะเชิงเทรา โดยเฉพาะอำเภอเมืองฉะเชิงเทรา ท่านได้รับการยกย่องจากทั้งด้านวิชาการทางสงฆ์และวิชาวิชาการทั้งโลก
ประวัติ.
พระราชปริยัติสุนทร นามเดิม " "อมรภิรักษ์(สมศักดิ์) รัตนศักดิ์เสน่หา" ' ฉายา ปสนฺโน"'เป็น พระราชาคณะชั้นราช ฝ่ายมหานิกาย ผู้ช่วยเจ้าอาวาสวัดโสธรวรารามวรวิหาร เจ้าคณะจังหวัด ฉะเชิงเทรา 
บิดา นายประเสริฐ เสน่หา มารดา นางสมจิตร เสน่หา บ้านเลขที่ 9 หมู่ที่ 5 ตำบลบางตลาด อำเภอคลองเขื่อน(เดิมเป็นอำเภอบางคล้า) จังหวัดฉะเชิงเทรา
อุปสมบท เมื่อวันพฤหัสบดี ที่ 10 กุมภาพันธ์ พ.ศ.2520 ณ วัดบางตลาด อ.บางคล้า จ.ฉะเชิงเทรา โดยมี พระครูสุตาลงกต วัดคุ้งกร่าง ต.บางตลาด อ.คลองเขื่อน จ.ฉะเชิงเทรา เป็นพระอุปัชฌาย์ พระครูกลึง เตชธมฺโม วัดบางตลาด ต.บางตลาด อ.คลองเขื่อน จ.ฉะเชิงเทรา เป็นพระกรรมวาจารย์จารย์ พระอาจารย์แอ๊ด วัดคุ้งกร่าง ต.บางตลาด อ.คลองเขื่อน จ.ฉะเชิงเทรา เป็นพระอนุสาวนาจารย์ ได้รับฉายาว่า ปสนฺโน
อเล็กซานเดอร์ที่ 1

อเล็กซานเดอร์ที่ 1 อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
พรรคเสรีนิยม (ประเทศกัมพูชา)

พรรคเสรีนิยม , หรือรู้จักกันในชื่อ พรรครัฐธรรมนูญนิยม เป็นพรรคที่มีอุดมการณ์ทางการเมืองแบบอนุรักษ์นิยม ก่อตั้งเมื่อปี ค.ศ. 1946 โดยผู้ก่อตั้งพรรคคือ นโรดม นรินทเดช ยุบพรรคเมื่อปี ค.ศ. 1955
ยานิก การ์รัสโก

ยานิก เฟร์เรย์รา การ์รัสโก (เกิด 4 กันยายน ค.ศ. 1993) เป็นนักฟุตบอลชาวเบลเยียม ปัจจุบันเล่นในตำแหน่งปีก และวิงแบ็กให้กับอัตเลติโกเดมาดริด และทีมชาติเบลเยียม
วิ่งสู้ฟัด ตอน ซือเจ้ฟัดเอง

วิ่งสู้ฟัด ตอน ซือเจ้ฟัดเอง  เป็นภาพยนตร์ฮ่องกงแนวตลก-แอกชั่นจากปี ค.ศ. 1996 กำกับโดย ถัง จี่ลี่ ภาพยนตร์เรื่องนี้เป็นภาพยนตร์ภาคพิเศษในภาพยนตร์ซีรีส์ชุด วิ่งสู้ฟัด นำแสดงโดย เฉินหลง, หยาง จื่อฉยง, เฉิง จื้อเหว่ย์
เนื้อเรื่อง.
ภาพยนตร์เรื่องนี้กล่าวถึงตำรวจสาวมือหนึ่งของจีนแผ่นดินใหญ่ได้รับคำสั่งให้มาสืบราชการลับ เกี่ยวกับแก๊งค์โจรกรรมข้ามชาติ ซึ่งมารู้ทีหลังว่านายใหญ่ของแก๊งค์นี้แท้จริงแล้วคือแฟนหนุ่มของเธอนั่นเอง สุดท้ายแล้วเธอจำต้องเลือกระหว่างความรัก และความถูกต้อง ว่าเธอจะเลือกอะไร
วิ่งสู้ฟัด ภาคพิเศษ

วิ่งสู้ฟัด ภาคพิเศษ  เป็นภาพยนตร์ฮ่องกงแนวแอกชั่น-ระทึกขวัญจากปี ค.ศ. 1993 กำกับโดย เคิร์ก หว่อง ภาพยนตร์เรื่องนี้เป็นภาพยนตร์ภาคแยก ซึ่งไม่เกี่ยวข้องกับเนื้อเรื่องในภาพยนตร์ซีรีส์ชุด วิ่งสู้ฟัด โดยมีเนื้อหาที่เน้นความจริงจังเป็นหลัก นำแสดงโดย เฉินหลง, เคนท์ เจิ้ง, เล่า กาหยิง
เนื้อเรื่อง.
หัวหน้าหง อุทิศชีวิตให้กับการเป็นตำรวจ แต่เขากลับถูกทำให้ผิดหวังในด้านการงาน ประกอบกับในชีวิตส่วนตัว หง ได้ตกหลุมรัก กาก้า สาวคาบาเร่ต์ จนทำให้ภรรยาจากเขาไป หงจึงผันชีวิตตัวเองมาเป็นมิจฉาชีพ นักสืบเฉินถูกส่งตัวมาให้ทำลายแผนการนี้ หงและกากา ได้ถูกยิงเสียชีวิต และ นักสืบเฉินได้พบรักกับ แคลริซ่า หญิงที่คอยดูแลเขามาตลอด คอยชี้ทางที่ถูกต้องจนเดินทางถูกต้อง เฉินจึงค้นพบว่าตัวเองว่าเขาคงอยู่ในโลกนี้ไม่ได้ ถ้าขาดเธอไป